title: Lapin yliopiston ylioppilaskunta

text: LYY perii kaikilta jäseniltään jäsenmaksun, joka sisältää myös Ylioppilaiden terveydenhoitosäätiön terveydenhoitomaksun. Jäsenmaksu lukuvuodelle 2016-2017 on 105 euroa, josta YTHSn osuus on 57 euroa. Jäsenmaksu on yksi Suomen ylioppilaskuntien edullisimmista.


title: Lapin yliopiston ylioppilaskunta

text: Lapin yliopiston ylioppilaskunnan varsinaista toimintaa kutsutaan aatteelliseksi toiminnaksi. Aatteellisen toimintansa osana LYY kustantaa "Lapin ylioppilaslehteä". Lisäksi ylioppilaskunta omistaa kaksi osakeyhtiötä. Rovaniemen Laky Oy:n liiketoimintaan kuuluu sen omistaman, Rovaniemen keskustassa sijaitsevan, kiinteistön hallinnointi ja vuokraus. Lapin Lyyli Oy:n liiketoimintaa ovat Lapin yliopistolla sijaitsevien kahvila Meidän Lovisan toiminta. Lapin Lyyli Oy omisti aikaisemmin myös kioskin yliopistolla, mutta se lopetti toimintansa syksyllä 2014.


title: Lapin yliopiston ylioppilaskunta

text: Ylioppilaskunnan ylintä päätösvaltaa käyttää joka toinen vuosi vaaleilla valittava 20-jäseninen edustajisto, joka kokoontuu noin kerran kuukaudessa. Edustajisto päättää muun muassa LYY:n talousarviosta, toimintasuunnitelmasta, jäsenmaksusta ja jakaa projektiavustukset. Edustajiston kokoukset ovat avoimia kaikille LYY:n jäsenille. Vuonna 2017 edustajiston puheenjohtajana toimii Janne Väätäjä, ensimmäisenä varapuheenjohtajana Amanda Nissi ja toisena varapuheenjohtajana Emma Kähkönen. 20-paikkaisen edustajiston suurin edustajistoryhmä on oikeustieteilijöiden ainejärjestön Artiklan edustajistoryhmä kuudella paikallaan. Muilla edustajistoryhmillä on paikkoja seuraavasti: Punapippuri (3), YTKn Superlista (3), TAO (2), Vihertävät (1), Kokoomus (1), Keskeiset (2) ja Lastukas (2).


title: Lapin yliopiston ylioppilaskunta

text: Ylioppilaskunnan käytännön toimintaa hoitaa vuosittain valittava hallitus, johon kuuluu 6–10 jäsentä. Hallituksen valitsee ylioppilaskunnan edustajisto. Hallituksen puheenjohtajana vuonna 2017 toimii Matias Kassala. Hallituksen muut jäsenet ovat Vesa-Pekka Inget (vpj, kulttuuri ja liikunta), Harriet Lindfors (viestintä, talous, kunta ja kulttuuri), Iida Nevasalmi (sosiaali- ja koulutuspolitiikka, kunta), Asta Alatossava (koulutuspolitiikka, kansainväliset asiat, ympäristö ja kehitysyhteistyö) sekä Anna-Riikka Hyvönen (järjestöt, työelämäasiat ja kultturi).


title: Lapin yliopiston ylioppilaskunta

text: Ylioppilaskunnan edustajiston ja hallituksen alaisia toimihenkilöitä ovat aatteellisesta toiminnasta vastaava sihteeristö. Sihteereitä on kolme: pääsihteeri, edunvalvonta-asiantuntija ja järjestö- ja viestintäasiantuntija. Pääsihteerinä toimii Laura Kantomaa, joka toimii myös Rovaniemen Laky Oy ja LYY-kiinteistöt Oy toimitusjohtajana. Ylioppilaskunnan edunvalvonta-asiantuntijana toimii Antti Eteläaho ja järjestö- ja viestintäasiantuntijana Mari Paavola. Sihteeristön lisäksi ylioppilaskunnalla on mainosmyyjä, jona toimii Pekka Alakoski. Päätoimittaja vastaa "Lapin ylioppilaslehdestä". Lapin ylioppilaslehden päätoimittajana toimii Matias Partanen. Ylioppilaskunnalla on lisäksi töissä graafinen suunnittelija, joka vastaa ylioppilaslehden taittamisesta ja muusta ylioppilaskunnan graafisesta materiaalista. Lapin yliopiston ylioppilaskunnan graafikkona toimii Juho Hiilivirta. Lisäksi ylioppilaskunnan henkilökuntaan kuuluu Mika Vettainen, joka vastaa korkeakoululiikunnan suunnittelusta.


title: Alberto Berasategui

text: Alberto Berasategui (s. 28. kesäkuuta 1973) on entinen espanjalainen tennispelaaja. Hän aloitti ammattilaisuransa vuonna 1991 ja vetäytyi 2001.


title: Alberto Berasategui

text: Berasategui oli korkeimmillaan kaksinpelin ATP-rankingissa seitsemäs. Kymmenen parhaan joukossa hän oli yhtäjaksoisesti syyskuusta 1994 toukokuuhun 1995. Palkintorahoja hän voitti urallaan 4,6 miljoonaa Yhdysvaltain dollaria. Grand Slam -turnauksissa hän ylsi miesten kaksinpelissä finaaliin Ranskan avoimissa 1994, mutta hävisi Sergi Brugueralle.


title: Renato Bruson

text: Renato Bruson (s. 13. tammikuuta 1936) on italialainen oopperalaulaja, äänialaltaan baritoni. Hän opiskeli musiikkia Padovassa ja debytoi roolilla "Trubaduurissa" vuonna 1961.


title: Renato Bruson

text: Bruson on myöhemmälläkin urallaan niittänyt mainetta lähinnä Verdin rooleilla, mutta tulkinnut myös muiden muassa Donizettia ja verismiä.


title: Renato Bruson

text: Bruson teki ensiesiintymisensä Metropolitan-oopperassa vuonna 1969, La Scalassa 1972, Covent Gardenissa 1975 ja Wienin valtionoopperassa 1978.


title: Cosmopolitan Productions

text: Cosmopolitan Productions oli yhdysvaltalainen elokuvayhtiö, joka toimi 1918–1923 New Yorkissa ja sen jälkeen vuoteen 1938 Hollywoodissa.


title: Cosmopolitan Productions

text: Lehtimoguli William Randolph Hearst perusti yhtiön edistääkseen naisystävänsä, näyttelijä Marion Davies uraa. Davies esiintyi 29:ssä yhtiön tuottamassa mykkäelokuvassa ja 17 äänielokuvassa.


title: Cosmopolitan Productions

text: Cosmopolitanin elokuvien levytyksestä vastasi ensi vuosina Paramount. Vuodesta 1923 levittäjä ja toinen tuottaja oli MGM ja vuodesta 1934 Warner Bros..


title: Cosmopolitan Productions

text: Robert G. Vignola on ohjaaja, joka liittyy vahvasti Cosmopolitan Productionsiin. Hän ohjasi sille useita elokuvia, kuten noiden aikojen kalleimman elokuvan "When Knighthood Was in Flower" (1922). Ohjaaja King Vidor teki yhtiölle kolme komediaa "Show People" (1928), "The Patsy" (1928) ja "Not So Dumb" (1930), joiden pääosassa oli Davies.


title: Cosmopolitan Productions

text: Cosmopolitanille työskenteli lyhyen aikaa muitakin merkittäviä ohjaajia, kuten John Ford, joka ohjasi "Young Mr. Lincoln" (1939), ja Howard Hawks, joka ohjasi elokuvan "Ceiling Zero" (1936).


title: Riuttala

text: Riuttala on maaseutukylä Kuopion Karttulassa, maanteiste noin 43 kilometriä länsiluoteseen Kuopion keskustasta ja noin 20 kilometriä Karttulan kirkonkylältä koilliseen. Kylässä ei ole kauppaa eikä koulua.


title: Riuttala

text: Riuttalassa on tunnettu siellä sijaitsevasta Riuttalan talonpoikaismuseosta, jonka Museovirasto on luokitellut erääksi valtakunnallisesti merkittävistä kulttuuriympäristöistä.


title: Sylvia Hanika

text: Sylvia Hanika (s. 30. marraskuuta 1959) on saksalainen tennispelaaja. Hän aloitti ammattilaisuransa vuonna 1977 ja vetäytyi 1990.


title: Sylvia Hanika

text: Hanika ylsi naisten kaksinpelissä finaaliin Ranskan avoimessa tennisturnauksessa 1981, mutta hävisi Hana Mandlíkoválle. Hän voitti WTA Tour -mestaruuden (silloinen Avon) vuonna 1982 ja kaikkien aikojen ensimmäisen naisten kaksinpelimestaruuden Athens Openilla 1986.


title: Sylvia Hanika

text: Hanika oli korkeimmillaan maailmanlistan viidentenä (1983). Hän kilpaili kesäolympialaisissa 1988.


title: Fonografisylinteri

text: Varhaisin äänen tallentamiseen ja toistoon käytetty väline oli fonografisylinteri. Tämän suurimman suosionsa aikana (n. 1888–1915) yksinkertaisesti ”tallenteena” (record) tunnetun lieriön muotoisen esineen ulkopinnalle oli kaiverrettu äänitallenne, joka voitiin toistaa mekaanisella fonografilla. Kilpaileva kiekon muotoisia gramofonilevyjä käyttävä järjestelmä valloitti markkinat ja nousi 1910-luvulla markkinoiden johtavaksi äänitemuodoksi, ja fonografisylinterien kaupallinen massatuotanto loppui vuonna 1929.


title: Fonografisylinteri

text: Thomas Edison keksi fonografin puhelinviestien tallentamista varten 18. heinäkuuta 1877 kokeiltuaan ensin vahattua paperia. Varhaisissa versioissa tallenteet olivat pyörivän metallisen sylinterin ympärille käärityn tinapaperin ulkopinnalla. 1880-luvulla massatuotannossa olivat jo vahasylinterit, joissa äänitallenne oli pehmeähköstä vahasta valmistetun onton sylinterin ulkoreunalla olevissa urissa. Nämä sylinterit oli helppo irrottaa soittimen akselista ja kiinnittää uudelleen. Varhaiset sylinteritallenteet kuluivat yleensä loppuun muutaman kymmenen soittokerran jälkeen. Ostaja saattoi sitten joko palauttaa kuluneet sylinterit kauppiaalle osittaisena maksuna uusista äänitteistä tai hiotuttaa niiden pinnan sileäksi, jotta niihin voitiin tallentaa uudelleen. Vuonna 1890 Charles Tainter patentoi kovan karnaubavahan käytön fonografisylinterien valmistuksessa yleisesti käytetyn parafiinin ja mehiläisvahan sekoituksen sijaan.


title: Fonografisylinteri

text: Varhaisia sylintereitä toistavia laitteita 1880-luvun lopulta ja 1890-luvulta myytiin usein äänitystoiminnolla varustettuna. Mahdollisuus sekä äänittämiseen että äänen toistamiseen oli sylinterejä käyttävien fonografien etu taistelussa halvempia, äänilevyjä soittavia gramofoneja vastaan. Näitä alettiin massatuottaa 1890-luvun lopulla, ja niillä pystyttiin ainoastaan toistamaan ennalta tallennettua ääntä.


title: Fonografisylinteri

text: Fonografituotannon alkuvaiheessa valmistettiin useita kilpailevia, keskenään yhteensopimattomia sylinteritallennetyyppejä. 1880-luvun lopulla Edison Records, Columbia Phonograph ja muut yhtiöt sopivat standardoidusta järjestelmästä. Standardisylinterit olivat n. 4 tuumaa (10 cm) pitkiä, halkaisijaltaan 2 ¼ tuumaa (n. 5,7 cm), ja niissä oli noin kaksi minuuttia musiikkia tai muuta ääntä.


title: Fonografisylinteri

text: Vuosien mittaan sylintereihin käytetystä vahasta tuli parempaa ja kovempaa, ja sylintereitä pystyttiin soittamaan yli sata kertaa. Vuonna 1902 Edison Records esitteli uuden kovaa vahaa olevan sylinterin, joita markkinoitiin nimellä ”Edison Gould Moulded Records”.


title: Fonografisylinteri

text: Sylintereitä myytiin pahviputkissa, joissa oli pahvinen kansi molemmissa päissä. Nämä pakkaukset auttoivat suojaamaan äänitteitä. Nämä pakkaukset ja sylinterien muoto (yhdistettynä varhaisten äänitteiden ”peltiseen” ääneen elävään musiikkiin verrattuna) sai orkesterinjohtaja John Philip Sousan pilkkaamaan äänitteitä säilykemusiikiksi. Levy-yhtiöillä oli yleensä yleiskäyttöinen sylinteripakkauksen ulkopuolelle painettu kansilipuke, eikä sisällä ollut mitään tietoja kyseisestä äänitteestä. Tiedot kirjoitettiin alkuaikoina kansilipukkeisiin käsin, yksitellen. Hieman myöhemmin äänitteen numero alettiin leimata ylempään päätykanteen, ja vähän myöhemmin äänitteen nimi ja esittäjä alettiin painaa päätykannessa olevaan lipukkeeseen. Pian 1900-luvun alettua lyhennetty versio näistä tiedoista (sekä levy-yhtiön nimi) alettiin painaa tai leimata itse sylinterin toiseen päähän. Aikaisemmin itse sylintereissä ei ollut tällaista näkyvää tunnistetta. Tallenteen alussa oli kuitenkin puhuttu kuulutus, jossa kerrottiin kappaleen tai esityksen nimi, esittäjä ja levy-yhtiö.


title: Fonografisylinteri

text: Pakkauksen sisäpuolella sylinterin mukana oli pieni liite, jossa oli tiedot tallenteesta. Aluksi se kirjoitettiin käsin tai koneella jokaiseen lipukkeeseen, mutta painetut versiot yleistyivät, kun tietyt kappaleet alkoivat käydä kaupaksi siinä määrin, että painamisesta tuli taloudellisesti kannattavaa. Huomaa että ylhäällä oikealla olevassa esimerkkikuvassa, Edison Recordsin vuoden 1902 pakkauksesta, ostajaa pyydetään leikkaamaan irti painetut tiedot sisältävä ympyrä. Tämä paperiympyrä voitiin sitten kiinnittää joko sylinteripakkauksen kanteen tai, kuten tässä esimerkissä, erikoiseen levy-yhtiöiden markkinoimaan sylinteriin kiinnitettävään koteloon. Tällaisen kotelon osti kuitenkin vain pieni osa sylinteriäänitteiden ostajista.


title: Fonografisylinteri

text: Vuonna 1906 Indestructible Record Company alkoi markkinoida sylinteriäänitteitä, jotka oli valmistettu selluloidista, varhaisesta kovamuovista, joka ei särkynyt pudotessa eikä kulunut loppuun tuhansistakaan soittokerroista. Tätä kovaa ja jäykkää materiaalia ei voitu vahasylinterien tavoin hioa uudelleenäänitystä varten, mutta sitä vastoin se oli lähes ikuinen tallennemuoto. (Tällaiset “Indestructible”-mallin sylinterit ovat ehkä kestävin äänitemuoto koko analogiäänityksen historiassa ennen digitaaliäänityksen keksimistä, ne kestävät paljon useampia soittokertoja kulumatta loppuun kuin myöhemmät äänitteet kuten vinyylilevy tai ääninauha.) Columbia Phonograph Company osti oikeudet tähän mullistavaan keksintöön. Edison-yhtiö kehitti sitten oman pitkään kestävän sylinterinsä, missä oli Amberol-nimistä muovia kipsisisuksen ympärillä. Näitä kutsuttiin Amberol-sylintereiksi. Samoihin aikoihin Edison esitteli neljän minuutin sylinterit, joissa oli kaksi kertaa pitempi soittoaika kuin vanhassa standardisylinterissä. Tämä oli saavutettu yksinkertaisesti pienentämällä uran kokoa ja sovittamalla urat kaksi kertaa lähemmäksi toisiaan sylinteriä kiertävässä spiraalissa. Useimmat (ei kaikki) Amberol-sylinterit ovat neljäminuuttista mallia. Näiden kehittyneempien sylinterien soittoon valmistettuja Edisonin fonografeja kutsuttiin nimellä Amberola.


title: Fonografisylinteri

text:
Ensimmäistä maailmansotaa edeltävänä aikana fonografisylinterit ja äänilevyt kilpailivat keskenään kansan suosiosta.
Äänenlaatu ei olennaisesti muutu siitä, onko ura kaiverrettu levyyn vai sylinteriin, ja kilpailu perustui muihin seikkoihin.


title: Fonografisylinteri

text: Sylinterijärjestelmässä oli tiettyjä etuja. Kuten sanottu, vahasylinterejä voitiin käyttää kotiäänityksiin, ja ”indestructible”-mallin sylintereitä voitiin soittaa uudelleen ja uudelleen paljon useampia kertoja kuin levyjä. Sylinterit pyörivät yleensä suuremmalla nopeudella kuin levyt, mikä kasvattaa neulan lineaarista nopeutta uralla. Teoriassa tämä parantaa äänenlaatua. Lisäksi sylintereillä on vakiokulmanopeuden (CAV) sijaan vakiouranopeus (CLV), sillä spiraaliraidan säde on vakio, eikä näin synny ongelmia sisemmillä urilla, kuten äänilevyillä. Vuoden 1900 tienoilla sylinterien keskimääräinen äänenlaatu oli todella huomattavasti korkeampi kuin sen aikaisilla levyillä, mutta kun levyjen valmistajien tekniikka kehittyi, vuoteen 1910 mennessä laatuerot parempien levyjen ja sylinterien välillä olivat jo häviävän pieniä.


title: Fonografisylinteri

text: Fonografeissa käytettiin yleisesti ruuvipyörää neulan liikuttamiseksi oikealla nopeudella uria pitkin, kun useimmissa levysoittimissa taas urat vain vetivät neulaa mukanaan. Tämän seurauksena paljon soitetut sylinteriäänitteet olivat vähemmän kuluneita kuin levyt, mutta tämä lisämekanismi teki fonografeista kalliimpia.


title: Fonografisylinteri

text: Sekä äänilevyjen että levysoittimien massatuotanto oli halvempaa kuin sylinterijärjestelmän tuotteiden. Myös äänilevyjen varastoiminen oli helpompaa ja halvempaa, sillä ne pystyttiin pinoamaan, tai panemaan paperikansissa riveihin hyllyille kirjojen tapaan.


title: Fonografisylinteri

text: Monissa fonografeissa akselia pyöritti hihna, jonka pienikin luisto saattoi saada akselin pyörimään epätasaisesti, mikä johti poikkeamiin äänenkorkeudessa. Levysoittimissa käytetty suora hammaspyöräjärjestelmä ei oikeastaan voinut pyöriä epätasaisesti. Raskasmetallinen levylautanen toimi vauhtipyöränä, joka auttoi minimoimaan nopeuden heilahtelut.


title: Fonografisylinteri

text: Vuonna 1908 Columbia Records alkoi massatuottaa levyjä, joiden molemmille puolille oli prässätty tallenne. Tästä tuli pian standardikäytäntö ääniteteollisuudessa. Levyjen suosijat saivat nyt kaksi tallennetta halvemmalla kuin yhden sylinterimuodossa.


title: Fonografisylinteri

text: Mainitsemisen arvoinen on myös äänilevy-yhtiöiden parempi mainonta ja promotointi, jota huomattavimmin harjoitti Victor Talking Machine Company Yhdysvalloissa ja Gramophone Company/HMV Britanniassa. Enrico Caruson tapaisia suuria laulajia palkattiin tekemään yksinomaan levyäänityksiä, jotta yleisön mieliin saatiin ajatus yhtiön tuotteen paremmudesta.


title: Fonografisylinteri

text: Sylinteriäänitteet jatkoivat kilpailua kasvavia äänilevymarkkinoita vastaan 1910-luvulle saakka, jolloin levyt voittivat kaupallisen taistelun. Sillä vuosikymmenellä Columbia (joka oli valmistanut sekä levyjä että sylintereitä) siirtyi yksinomaan levyihin, ja Edison alkoi markkinoida omia äänilevyjään. Edison kuitenkin jatkoi uusien sylinterien myyntiä fonografin omistaville kuluttajille vuoteen 1929 asti. Viimeisimmät uusista sylintereistä olivat vain kopioita äänilevyistä, ja niissä on näin huonompi äänenlaatu kuin levyversioissa.


title: Fonografisylinteri

text: Fonografitekniikkaa käytettiin toimistokäytössä Dictaphone- ja Ediphone -sanelukoneissa vielä vuosikymmenien ajan.


title: Fonografisylinteri

text: Vuonna 1947 Dictaphone korvasi vahasylinterit DictaBelt-tekniikallaan, jossa kaiverrettiin koneellinen ura vahasylinterin sijaan muovihihnaan. Tämän korvasi myöhemmin magneettinauhaäänitys. Sylintereitä vanhanmallisiin sanelukoneisiin oli kuitenkin saatavana vielä joitakin vuosia, eikä 1950-luvullakaan ollut epätavallista törmätä sylinterisanelukoneisiin.


title: Fonografisylinteri

text:
1900-luvun lopussa ja 2000-luvun alussa on tehty joitakin uusia sylinteriäänityksiä entisajan tekniikan käytön uutuusarvon takia. Näistä kuuluisin on ehkä They Might Be Giants -yhtyeen vuonna 1996 äänittämä “I Can Hear You”, joka on soitettu ilman sähköä ja äänitetty vuoden 1898 Edisonin vahaäänitysstudion fonografilla Edison National Historic Site -museossa New Jerseyn West Orangessa. Kappale julkaistiin Factory Showroom -levyllä vuonna 1996 ja uudelleen vuonna 2002 kokoelmalla Dial-A-Song: 20 Years of They Might Be Giants. (Yhtye esitti ja levytti myös Edisonista kertovan kappaleen, jonka studioversio oli mukana heidän vain internetissä julkaistulla Long Tall Weekend:llä ja myöhemmin heidän ensimmäisellä nuoremmalle yleisölle suunnatulla No!-levyllään.)
Äänitemuodon luonteesta johtuen sylinterien toistaminen voi aiheuttaa tallenteen tason heikkenemistä. Tällä hetkellä ainoa sylinteriäänitteiden toistoon valmistettu ammattilaistason laite on Henri Chamoux’n suunnittelema Archeophone Series I -soitin. Archeophone-soitinta käyttää nykyisin Edison National Historic Site -museo, Bowling Greenin yliopisto Ohiossa ja Donald C Davidson -kirjaston The Department of Special Collections -osasto Kalifornian yliopistossa Santa Barbarassa.


title: Fonografisylinteri

text: Aika ajoin on valmistettu myös muita nykyaikaisia laitteita, joissa käytetään magneettista Stanton 500 AL MK II -äänirasiaa. Lisätietoja näistä on Phonograph Makers Pages -sivustolla. Näitä on mahdollista käyttää yhdessä Edison-fonografien kanssa.


title: Fonografisylinteri

text: Tallenteiden historiallisen sisällön säilyttämiseksi voidaan sylinterit lukea konfokaalimikroskoopilla ja muuttaa sitten tallenteet digitaaliseen muotoon. Tästä seuraava äänen särkyminen kuulostaa useimmissa tapauksissa paremmalta kuin toisto neulalla alkuperäiseltä sylinteriltä. Kun alkuperäisistä tallenteista on olemassa elektroninen versio, arkistojen pitäjät pystyvät avaamaan pääsyn niihin laajemmalle yleisölle. Tämä tekniikka mahdollistaa myös vahingoittuneiden tai rikkinäisten sylinterien entisöinnin.


title: Fonografisylinteri

text: Uudet jäljennökset sylinteri- ja äänilevytallenteista antavat yleensä vaikutelman, että äänilevyn keksiminen oli valtava hyppäys eteenpäin äänenlaadussa, mutta tämä johtuu nykyaikaisista toistolaitteista. Vuoden 1900 tienoilta olevilla laitteilla soitettuna sylintereissä ei ole huomattavasti enempää häiriöitä eikä heikompi bassoääni kuin levyissä. Toisekseen, monet sylintereistä ovat amatööriäänityksiä, kun äänilevyjen tekoon tarvittava kalusto taas oli yksinkertaisesti liian kallis kenellekään muulle kuin ammattilaisäänittäjille. Toisin sanoen sylintereille tehtiin monia äärimmäisen heikkotasoisia äänityksiä, mutta levyäänitykset olivat pääsääntöisesti ammattimaisesti tehtyjä. Tämä ei kuitenkaan tarkoita, ettei ammattiäänittäjä pääse sylinterillä yhtä hyviin tuloksiin kuin levyllä.


title: Fonografisylinteri

text: Myös materiaalin laatu on tärkeä seikka. Varhaisimmat tinapaperitallenteet kuluivat loppuun nopeasti. Kun tinapaperi poistettiin sylinteristä, se oli lähes mahdotonta asetella takaisin soittokelpoisessa kunnossa. Yhtään alkuperäisistä tinapaperitallenteista ei ole soitettu 1800-luvun jälkeen. (Teoriassa tulevaisuudessa saatettaisiin pystyä pelastamaan osa äänestä harvoista säilyneistä oikaistuista varhaisista tinapaperiäänitteistä.) Myös varhaisimmat pehmeästä vahasta tehdyt äänitteet kuluivat loppuun aika nopeasti, vaikka äänenlaatu niissä on parempi kuin varhaisissa kumiäänilevyissä.


title: Fonografisylinteri

text: Huonokuntoisuuden lisäksi nykykuuntelijoiden vahasylintereistä saama huono kuva voi johtua siitä, että äänenlaatu varhaisimmilla äänitteillä oli huomattavasti heikompi kuin esim. kymmenen vuotta myöhemmin tehdyillä. Yhtä vuodelta 1878 säilynyttä soittokelpoista kappaletta lukuun ottamatta (kokeellisesta fonografi-kello-yhdistelmästä) vanhimmat säilyneet soittokelpoiset sylinterit ovat vuodelta 1888. Näiden joukossa on Johannes Brahmsin pahasti heikentynyt tallenne ja Sir Arthur Sullivanin lyhyt puhe, josta on onneksi tehty kopio suhteellisen kuunneltavassa kunnossa. Näistä hieman uudempia ovat Nina Griegin lähes kuuntelukelvottomat amatööriäänitykset vuodelta 1889. Varhaisimmat säilyneet kumiäänilevytallenteet ovat lastenlevyjä, joissa on eläinten ääniä ja kehtolauluja. Tämän takia useimpien musiikinystävien kuulemat varhaisimmat levyäänitykset ovat vuoden 1900 jälkeen, yli kymmenen vuoden tuotekehittelyn jälkeen tehtyjä savikiekkoja.


title: Toivo (albumi)

text: Toivo on suomalaisen Valvomo-yhtyeen toinen studioalbumi. Se julkaistiin huhtikuussa 2008. Albumi ei menestynyt läheskään yhtä hyvin kuin edellinen albumi, "Heitä ensimmäinen kivi", eikä se nousut edes albumilistalle.


title: Tuhkalehto

text: Tuhkalehto on suomalainen rockyhtye, johon kuuluu nykyisin viisi henkeä. Tuhkalehdon musiikki on tummasävyistä kansallisromantiikan sävyttämää pop rock -musiikkia. Yhtyeen keulahahmo on laulaja Sampo-Ilmari Tuhkalehto ja paraikaan ovat käynnissä uuden levyn äänitykset.


title: Tuhkalehto

text: Tuhkalehto perustettiin Jyväskylässä vuonna 2007. Yhtye julkaisi ensimmäisen levynsä "Piilotettu maa" helmikuussa 2008. Arvosteluissa Tuhkalehdon esikoislevyä on pidetty omaperäisenä, monipuolisena ja tunteellisena tuotoksena, josta ei yritystä puutu.


title: Tuhkalehto

text: Yhtye nautti suosiota erityisesti verkkoyhteisöissä. Esimerkiksi bändin IRC-Galleria -yhteisö oli palvelun neljänneksi nopeiten kasvava musiikkiyhteisö vuonna 2010.


title: Tuhkalehto

text: Vuonna 2009 Tuhkalehto kiersi Music Against Drugs -kiertueen mukana pääesiintyjänä ja vastaava kiertue on käynnistyi myös vuodelle 2010 kiertäen muun muassa Vaasassa.


title: Tuhkalehto

text: Keväällä 2010 yhtye soitti valtakunnallisen "Your Move On Tour 2010" -kampanjan kiertuepaikkakunnilla. Tapahtumaa oli järjestämässä muun muassa Nuori Suomi ja SLU.


title: Tuhkalehto

text:
Tuhkalehto Street teamin keskus on Jyväskylässä ja vankkaa fanipohjaa löytyy ympäri Suomea ja ulkomailtakin.
Street teamin tarkoitus on edistää bändin tunnettavuutta sekä lisätä Tuhkalehto-fanien ja bändin jäsenten välistä vuorovaikutusta. Se toimii nimensä mukaisesti kaduilla mutta nykyisin myös kasvavassa määrin internetissä. Vuorovaikutus ilmenee esimerkiksi siten, että "Routaa raajoissa" -musiikkivideolla esiintyy liuta yhtyeen faneja ja Street Teamin jäseniä.


title: Heckler & Koch G11

text: Heckler & Koch G11 () on saksalaisen Heckler & Koch -yhtiön valmistama hylsytöntä 4,73x33 mm patruunaa käyttävä rynnäkkökivääri. Aseen tutkimustyö aloitettiin 1970-luvulla ja sen prototyyppi valmistui 1980-luvulla.


title: Heckler & Koch G11

text: Kun Saksan liittotasavallan asevoimat lupasi tilata aseita vuonna 1990, alkoi Heckler & Koch valmistella asetta massatuotantoon. Kuitenkin Saksan yhdistyessä valtio tarvitsi lisää rahaa itäisten alueiden kehittämiseen, minkä seurauksena aiempaa mittavaa tilausta supistettiin noin 1 000 aseeseen, jotka päätyivät erikoisjoukkojen käyttöön. Heckler & Koch oli jo sijoittanut kymmeniä miljoonia markkoja aseen kehittämiseen ja pienentynyt tilaus aiheutti yhtiölle vakavia talousvaikeuksia.


title: Hans Caninenberg

text: Hans Caninenberg (14. tammikuuta 1913 – 29. kesäkuuta 2008) oli saksalainen näyttelijä. Hän työskenteli teatteriuransa aikana muun muassa Staatstheater Stuttgartissa ja Münchner Kammerspielessä.


title: Hans Caninenberg

text: Caninenberg esiintyi teatterin ulkopuolella useissa televisiosarjoissa, kuten "Sandokan – Der Tiger von Malaysia" (1976). Satunnaisia esiintymisiä hän teki myös "Derrickissä" ja "Vanhassa ketussa". Elokuvarooleja Caninenberg teki muun muassa elokuvissa "Giordano Bruno" (1973) ja "Odessan miehet" (1974).


title: Hans Caninenberg

text: Caninenberg voitti suuren Hersfeld-palkinnon vuonna 1962. Hänen puolisonsa oli näyttelijäkollega Lola Müthel.


title: Niilinhaukikalat

text: Niilinhaukikalat ("Polypteriformes") on alkeellinen luukalalahko. Siihen kuuluu vain yksi heimo niilinhauet ("Polypteridae"). Lahkon tunnetuin laji on niilinhauki.


title: Niilinhaukikalat

text: Niilinhaukikalojen suomut ovat paksut ja luumaiset ja niillä on moniosainen selkäevä. Leuan rakenne muistuttaa enemmän nelijalkaisten kuin luukalojen leukaa. Myös suolen kierteispoimu, sydämen valtimokeko ja pään ruiskureiät ovat yleisesti niilinhaukikaloille ominaisia vanhakantaisia piirteitä. Kaloilla on myös alkukantaiset keuhkot, joilla ne voivat hengittää happea veden pinnasta. Lajien suurin pituus on noin 90 senttiä ja keskipituus noin 30 senttiä.


title: Niilinhaukikalat

text: Lahkon kalat elävät makeassa vedessä, usein tulvatasangoilla ja jokisuistoissa. Kaikki lahkon lajit elävät Afrikassa.


title: Niilinhaukikalat

text: Joitakin lajeja pidetään akvaarioissa.


title: Niilinhaukikalat

text: Lahkoon kuuluu yksi heimo, jossa on 18 lajia ja alalajia kahdessa suvussa.


title: Giuliano Montaldo

text: Giuliano Montaldo (s. 22. helmikuuta 1930) on italialainen elokuvaohjaaja. Varhaisella urallaan hän työskenteli näyttelijänä muun muassa Carlo Lizzanin elokuvassa "Achtung! Banditi!" (1951).


title: Giuliano Montaldo

text: Työskenneltyään apulaisohjaajana jo 1950-luvulla Montaldo loi ensimmäiset omat teoksensa 1960-luvun alussa. Töiden joukossa ovat "Viimeinen vastarinta" (1962), "Häikäilemätön" (1965), "Timanttivarkaus Riossa" (1967), "Teloitusryhmä" (1969), "Giordano Bruno" (1973), "Circuito chiuso" (1978), "Il giocattolo" (1979), "Marco Polon matkat" (minisarja, 1982), "Kultasankaiset silmälasit" (1987) ja "Tempo di uccidere" (1991).


title: Giuliano Montaldo

text: Montaldo on voittanut David di Donatello -palkinnon elämäntyöstä. Hän on ollut kahdesti ehdolla Berliinin Kultaisen karhun ja niin ikään kahdesti Cannesin Kultaisen palmun saajaksi. Vuonna 2006 hän esiintyi näyttelijänä Nanni Morettin elokuvassa "Kaimaani".


title: Cornelius van Oyen

text: Cornelius van Oyen (28. marraskuuta 1886 Brandenburg an der Havel – 19. tammikuuta 1954 Berliini) on saksalainen pistooliampuja ja olympiavoittaja.


title: Cornelius van Oyen

text: Cornelius van Oyen on saavuttanut olympialaisissa kultaa Berliinissä 1936 25 metrin olympiapistoolissa. Lisäksi hän on saavuttanut MM-kilpailuissa Helsingissä 1937 joukkuepronssia, sekä Luzernissa 1939 henkilökohtaista hopeaa ja joukkuepronssia.


title: Vladislav Poljakov

text: Vladislav Poljakov (s. 30. marraskuuta 1983) on kazakstanilainen rintauimari.


title: Vladislav Poljakov

text: Poljakov on voittanut urallaan lyhyen radan MM-kilpailuista kultaa 200 metriltä Shanghaista 2006 ja pronssia 100 ja 200 metriltä 2004 Indianapolisissa. Lisäksi hän saavutti Universiadeista 2005 hopeaa 200 metriltä.


title: Vladislav Poljakov

text: Poljakov on sijoittui Ateenan olympialaisissa 2004 viidenneksi 100 ja 200 metrillä.


title: Armas E. Turunen

text: Eero Armas Turunen (8. huhtikuuta 1886 Kuopio – 23. huhtikuuta 1909 Viipuri) oli suomalainen näytelmäkirjailija ja kääntäjä. Turunen käytti myös nimimerkkejä "A.T." ja "Suru".


title: Armas E. Turunen

text: Turusen vanhemmat olivat räätäli Eero Juho Turunen ja Anna Elisabet Ruotsalainen. Hän kävi Viipurin klassillista lyseota 1897-1903.


title: Antti Jalava (Almberg)

text: Antti (Anton) Fredrik Jalava (sukunimi vuoteen 1906 Almberg; 18. heinäkuuta 1846 Masku – 3. heinäkuuta 1909 Helsinki) oli suomalainen opettaja, kääntäjä, toimittaja ja kirjailija. Hän kirjoitti nimimerkeillä "A.A" ja "A.F.A" sekä "Jalava". Jalava käänsi erityisesti unkarinkielistä kirjallisuutta suomeksi.


title: Antti Jalava (Almberg)

text: Jalavan vanhemmat olivat kirkkoherra Erik Anton Almberg ja Erika Landell. Hän pääsi ylioppilaaksi Turun lukiosta 1863 ja valmistui filosofian kandidaatiksi 1868 ja maisteriksi 1869.


title: Antti Jalava (Almberg)

text: Jalava toimi suomen kielen opettajana Helsingin ruotsalaisessa tyttökoulussa 1868–1876, Helsingin yksityisessä ruotsalaisessa lyseossa 1870–1871 sekä Helsingin normaalikoulussa 1871–1878. Hän oli Helsingin yliopiston ylimääräinen unkarin kielen lehtori 1881–1909, senaatin suomenkielen kääntäjä 1876–1909 sekä senaatin kirjapainon hoitaja 1887–1909.


title: Antti Jalava (Almberg)

text: Jalava oli säätyvaltiopäivillä talonpoikaissäädyn tulkkina 1877–1891 ja pappissäädyn sihteerinä 1894–1900. Hän toimi Uuden Suomettaren ensimmäisenä päätoimittajana 1869–1870 ja sen jälkeen lehden avustajana nimimerkillä "Matti", julkaisten "Helsinki-kirjeitä".


title: Antti Jalava (Almberg)

text: Hän toimi myös Suomalaisen teatterin johtokunnassa ja suomensi teatterille näytelmiä. Hän oli Suomalaisen kirjallisuuden seuran kielitieteellisen valiokunnan sihteeri sekä vuodesta 1902 seuran toinen varaesimies. Hän toimi myös Kansanvalistusseuran varaesimiehenä ja Helsingin Suomalaisen Klubin johtokunnan ensimmäisenä puheenjohtajana.


title: Antti Jalava (Almberg)

text: Jalava oli naimisissa vuodesta 1875 Alma Sofia Flomanin (1855–1922) kanssa. Perheessä oli neljä lasta.


title: Antti Jalava (Almberg)

text: Viron kulttuurihistoriassa Jalava tunnetaan kirjeenvaihdostaan runoilija Lydia Koidulan kanssa.


title: Rupi

text: Rupi on kuivuneesta veriplasmasta, kudosnesteestä tai tulehdusnesteestä ja kuolleista tulehdussoluista koostuva haavan tai ihottuman väliaikainen kuori. Ruven alle muodostuu suojassa uutta pintakudosta, ja aikanaan rupi irtoaa. Irtoamisen yhteydessä esiintyy yleensä kutinaa.


title: Apollyon

text: Apollyon () ilmestyy Uudessa Testamentissa (Ilmestyskirja 9:7–11) johtaen heinäsirkkojen vitsausta, joka tullaan vapauttamaan Jumalan vihollisten ylle maailman loppuessa:


title: Apollyon

text: " Heinäsirkat olivat näöltään kuin taisteluun varustettuja hevosia. Niillä oli päässään kullalta kimaltavat seppeleet, niiden kasvot olivat kuin ihmisen kasvot, ja niillä oli naisen tukan kaltainen tukka. Niiden hampaat olivat kuin leijonan hampaat, ja niillä oli rintapanssarit, jotka olivat kuin rautaa. Niiden siivistä lähti samanlainen jyminä kuin sotavaunuista, joita monet hevoset täyttä laukkaa vetävät taisteluun. Niillä oli pyrstö ja pistin kuin skorpioneilla, ja pyrstöllään ne saivat tehdä ihmisille pahaa viiden kuukauden ajan. Kuninkaanaan niillä oli syvyyden enkeli, hepreankieliseltä nimeltään Abaddon, kreikankieliseltä Apollyon." (Ilmestyskirja 9:7–11)


title: Apollyon

text: Apollyonia on verrattu Ilmestyskirjan Pedoksi ja termiä "Apollyon" käyttivät usein aikaiset kristityt tarkoittaessaan Paholaista. John Bunyanin teoksessa Kristityn vaellus Apollyon kuvataan seuraavasti:


title: Apollyon

text: "Hän astui eteenpäin, ja Apollyon kohtasi hänet. Tuo hirviö oli kamala katsella. Hän oli verhottu suomuksilla kuin kala hänellä oli siivet kuin lohikäärmeellä, jalat kuin karhulla, hänen vatsastansa tuprusi tulta ja savua, ja hänen suunsa oli kuin jalopeuran kita."


title: Apollyon

text: Apollyonin hepreankielinen vastine on Abaddon.


title: Ashley Greene

text: Ashley Michele Greene (s. 21. helmikuuta 1987 Jacksonville, Florida) on yhdysvaltalainen näyttelijä ja malli. Hänet tunnetaan parhaiten roolistaan Alice Cullenina "Twilight"-elokuvasarjassa.


title: Ashley Greene

text: Greene voittanut roolistaan "Twilightissa" yhteensä neljä Teen Choice -palkintoa: yhden ”Uudet naiskasvot” -palkinnon sekä kolme ”Show'n varastavan elokuvanäyttelijättären” palkintoa.


title: Ashley Greene

text: Greene syntyi Jacksonvillessä, Floridassa. Hänen vanhempansa ovat Michele (o.s. Tatum) ja Joe Greene. Greene kasvoi Middleburgissa ja Jacksonvillessa, ja kävi University Christian School -koulua ennen kuin siirtyi opiskelemaan Samuel W. Wolfson High Schooliin kymmenennellä luokallaan. Valmistuttuaan Greene muutti Jacksonvillesta Los Angelesiin. Hänellä on vanhempi veli nimeltä Joe.


title: Ashley Greene

text: Alun perin Greene suunnitteli mallin uraa, mutta sai kuulla ettei 165-senttisenä ollut tarpeeksi pitkä menestyäkseen. Käydessään näytelmäkurssia Greene ihastui näyttelemiseen ja päätti keskittyä mallinuran sijaan siihen. Hän muutti 17-vuotiaana Los Angelesiin luomaan uraa näyttelijänä. Hän teki elokuvadebyyttinsä elokuvassa "Home of the Brave". Hän vieraili myös esimerkiksi televisiosarjassa "Yli synkän virran" ja telenovelassa "Pöytä kolmelle" vuonna 2006. Vuonna 2007 hän oli avustajana elokuvassa "King of California".


title: Ashley Greene

text: Läpimurtonsa Greene teki vuonna 2008 Stephenie Meyerin suositun fantasiakirjasarja "Houkutuksen" samannimiseen ensimmäiseen osaan perustuvassa elokuvassa "Twilight – Houkutus", jossa hän esitti Alice Cullen -nimistä vampyyriä. Greene nähdään myös elokuvan jatko-osissa "Twilight – Uusikuu" ja "Twilight – Epäilys". Vuonna 2009 hän näytteli elokuvassa "A Warrior's Heart" yhdessä hyvän ystävänsä Kellan Lutzin kanssa. Greene näytteli myös pääosaa trillerielokuvassa "Summer's Moon", joka julkaistiin suoraan DVD:lle 10. marraskuuta 2009.


title: Ashley Greene

text: Vuonna 2010 Greene mainosti uutta SoBe -juomaa "Sports Illustrated" -lehden Swimsuit Editionissa, yllään ihomaalibikinit. Vuonna 2012 hänellä oli sivurooli ranskalaiseen teinikomediaan perustuvassa elokuvassa "LOL". Greene oli myös pääosassa samana vuonna julkaistussa kauhuelokuvassa "The Apparition".


title: Ashley Greene

text: Greene palkittiin vuonna 2010 Young Hollywood Awardsin tyyli-ikonipalkinnolla. Lisäksi hän sai PETA-järjestöltä palkinnon mainostettuaan Avonin eläinkokeettomia tuotteita.


title: Ashley Greene

text: Greene on läheinen "Twilight"-näyttelijöiden Kellan Lutzin ja Jackson Rathbonen kanssa, jotka hän tunsi jo ennen elokuvasarjan kuvauksia. Greene varttui katsellen jalkapalloa ja on Florida Gatorsin fani.


title: Ashley Greene

text: Elokuussa 2009 Greenen alastonkuvia vuoti nettiin. Greenen asianajajat uhkasivat haastaa oikeuteen laittomia kuvia levitelleet verkkosivustot.


title: Ashley Greene

text: Greene seurusteli Joe Jonasin kanssa vuonna 2010, mutta he ovat sittemmin eronneet. Joulukuussa 2016 Greene kihlautui australialaisen televisiopersoona Paul Khouryn kanssa.


title: Karunan vanha kirkko

text: Karunan vanha kirkko on Karunaan 1685 valmistunut puukirkko, joka myöhemmin on siirretty Helsingin Seurasaaren ulkomuseoon. Se on ulkomuseon vanhin rakennus.


title: Karunan vanha kirkko

text: Kirkon rakennutti Karunan kartanon omistaja, vapaaherra Arvid Horn af Åminne. Horn velkaantui kirkkohankkeen vuoksi niin pahoin, että joutui myöhemmin myymään kartanonsa. Karunan vanhassa kirkossa tehtiin mittavat muutostyöt 1770-luvulla. Alun perin siinä oli aumakatto ja tasainen laipio, mutta vuosina 1773–1774 katto muutettiin jyrkäksi harjakatoksi ja kirkkosaliin rakennettiin puinen tynnyriholvi. Samalla ikkunat vaihdettiin aiempaa suuremmiksi kaari-ikkunoiksi. Nykyisen muotonsa kirkko sai 1780-luvulla, jolloin kirkon länsipäätyyn rakennettiin eteinen. Rakennusmestari Anders Wahlbergin suunnittelema kellotapuli valmistui 1767.


title: Karunan vanha kirkko

text: Hornilla oli kirkkoon patronaattioikeus eli hän valitsi itse papin kirkkoon.


title: Karunan vanha kirkko

text: Nykyisen Karunan kirkon valmistuttua vuonna 1910 vanhan kirkon viereen, siirrettiin vanha kirkko Seurasaareen vuonna 1912. Se on nykyäänkin Seurasaaren ulkomuseon tunnetuimpia rakennuksia. Se on käytössä vain kesäisin, jolloin siellä pidetään jumalanpalveluksia ja konsertteja, ja sitä käytetään myös vihkikirkkona. Kirkon pihalla on ulkomuseon perustajan Axel Olai Heikelin hauta.


title: Karunan vanha kirkko

text:
Kirkon urut ovat mahdollisesti Carl Erik Bölingin 1870-luvun alussa rakentamat. Niissä on kuusi huuliäänikertaa ("Borduna 16 fot", "Principal 8 fot", "Gedacht 8 fot", "Oktava 4 fot", "Quinta 3 fot" ja "Oktava 2 fot") yhdellä sormiolla (ääniala "C–c"). Lisäksi uruissa on liitejalkio (ääniala "C–d"). Koneisto on mekaaninen.
Seurasaareen urut on tuotu vuonna 1912 Vanajasta, jonka kirkossa ne olivat käytössä vuosina 1895–1904. Tätä ennen ne olivat Tuusulan kirkossa (käytössä vuosina 1875–1891, myyty Vanajaan 1895).


title: William Nicholson

text: William Nicholson (s. 12. tammikuuta 1948) on brittiläinen käsikirjoittaja ja kirjailija.


title: William Nicholson

text: William Nicholson toimi uransa alkuaikoina BBCllä dokumenttien ohjaajana. Hän oli mukana yli viidessäkymmenessä jaksossa 1970-1980 luvuilla. Hänet alettiin tuntea kirjailijana kun hänen trilogiansa "Tuulen laulu" palkittiin Blue Peterin parhaan kirjan palkinnolla ja Smarties Gold Awardilla parhaasta lasten kirjasta.


title: William Nicholson

text: Nicholson on käsikirjoittanut muun muassa elokuvat "Varjojen maat" sekä "". Häneltä on suomennettu kolmiosainen nuorten fantasiasarja Tuulen laulu,(2000–2002) jonka kirjat ovat: Tuulen laulu, Ylivaltiaan orjat ja Tulilaulu, sekä romaani "Toisten maassa" (2004).


title: William Nicholson

text: Tuulen laulu kirjasarjan on suomentanut Helene Butzow, ja sen on julkaissut Kustannusosakeyhtiö Tammi.


title: Tercera División

text: Tercera División on Espanjan jalkapallon neljänneksi korkein sarjataso. Sen yläpuolella ovat ammattilaissarjat Primera División ja Segunda División sekä puoliammattilais- ja amatöörijoukkueista koostuva Segunda División B. Sen alapuolella pelataan aluesarjoja.


title: Tercera División

text: Tercera Divisiónissa on 364 joukkuetta jaettuna 18 alueelliseen lohkoon, jotka vastaavat Espanjan itsehallintoalueita ja niiden jalkapalloliittoja lukuun ottamatta Andalusiaa, joka on jaettu suuren kokonsa vuoksi kahteen lohkoon. Myös Pohjois-Afrikassa sijaitsevien Ceutan ja Melillan joukkueet pelaavat Andalusian lohkoissa. Suurimmassa osassa lohkoista on 20 joukkuetta.


title: Tercera División

text: Kussakin lohkossa pelataan kaksinkertainen sarja eli jokainen joukkue kohtaa toisensa kahdesti kaudessa, kerran koti- ja kerran vieraskentällä. Voitosta saa kolme pistettä, tasapelistä yhden. Kauden päätteeksi lohkojensa eniten pisteitä keränneet joukkueet julistetaan Tercera Divisiónin mestareiksi.


title: Tercera División

text: Lohkojako:Kauden päätteeksi jokaisen lohkon neljä parasta joukkuetta pääsee nousukarsintoihin. Joukkueet arvotaan 18:aan neljän joukkueen karsintalohkoon siten, että jokaisessa on yksi omassa lohkossaan ensimmäiseksi, toiseksi, kolmanneksi ja neljänneksi sijoittunut joukkue. Saman lohkon joukkueita ei voi arpoa samaan karsintalohkoon. Karsintojen ensimmäisessä vaiheessa pelataan kaksiosainen ottelu omassa lohkossaan ensimmäiseksi ja neljänneksi sijoittuneen sekä toiseksi ja kolmanneksi sijoittuneen joukkueen välillä. Toisessa vaiheessa näiden parien voittajat pelaavat keskenään toisen kaksiosaisen ottelun, jonka voittaja nousee Segunda División B:hen.


title: Tercera División

text: Suurimmassa osassa lohkoista kolme heikointa joukkuetta putoaa kauden päätteeksi aluesarjoihin (Divisiones Regionales).


title: Tercera División

text: Sarjassa pelaa myös useiden seurojen reservijoukkueita. Reservijoukkue ei kuitenkaan voi pelata samalla sarjatasolla seuran muiden joukkueiden kanssa, joten mikäli edustusjoukkue tai toinen reservijoukkue putoaa Segunda División B:stä Tercera Divisióniin, pudotetaan Tercerassa pelannut reservijoukkue automaattisesti aluesarjoihin sarjasijoituksestaan riippumatta. Reservijoukkue ei voi myöskään osallistua nousukarsintoihin, mikäli seuran toinen joukkue pelaa Segunda B:ssä.


title: Tercera División

text: Tercera Divisiónin lohkovoittajat pääsevät mukaan seuraavan kauden Copa del Reyhin. Muut pelaavat Copa RFEF:ssä Segunda División B:n joukkueiden kanssa.


title: Tercera División

text: Nimellä Tercera División pelattiin ensimmäisen kerran kaudella 1929–1930, joka oli Espanjan kansallisen sarjajärjestelmän historian toinen kausi. Tuolloin se toimi kolmanneksi korkeimpana sarjatasona, heti Segunda Divisiónin alapuolella. Ensimmäisellä kaudella sarjassa pelasi 33 joukkuetta, jotka oli jaettu kahdeksaan lohkoon. Kunkin lohkon voittaja eteni pudotuspeleihin, joiden viimeisessä vaiheessa Castellón voitti Barakaldon ja nousi Segundaan. Kaudesta 1977–1978 eli Segunda División B:n perustamisesta lähtien Tercera on ollut neljäs sarjataso.


title: André Höhne

text: André Höhne (s. 10. maaliskuuta 1978) on saksalainen kävelijä.


title: André Höhne

text: Höhne sijoittui yhdenneksitoista 20 kilometrillä Münchenin EM-kisoissa 2002 ajalla 1.21.38. Hän sijoittui samana vuonna myös 24:nneksi kävelyn maailmancupissa Torinossa. Vuotta myöhemmin hän käveli Pariisin MM-kisoissa kolmanneksitoista ajalla 1.20.44.


title: André Höhne

text: Ateenan olympialaisissa 2004 hän sijoittui kahdeksanneksi ja kävelyn maailmancupissa Naumburgissa viidenneksitoista. Seuraavana vuonna Helsingin MM-kisoissa hän käveli tähän mennessä uransa parhaan arvokisasijoituksen oltuaan neljäs ajalla 1.20.00. Vuoden päästä hän oli Göteborgin EM-kisoissa yhdestoista ja maailmancupissa La Coruñassa kuudestoista. Osakan MM-kilpailuissa 2007 hän keskeytti 20 kilometrin kävelyn. Vuonna 2008 hän sijoittui 50 kilometrillä kävelyn maailmancupissa Tšeboksaryssa seitsemänneksi ajalla 3.49.03. Pekingin olympialaisissa 2008 hän käveli 20 kilometrillä 25:nneksi ja 50 kilometrillä 12:nneksi. Berliinin MM-kilpailuissa 2009 hän sijoittui 20 kilometrin kävelyssä 14:nneksi ja 50 kilometrin kävelyssä viidenneksi. Barcelonan EM-kisoissa 2010 hän oli seitsemäs 50 kilometrin kävelyssä.


title: André Höhne

text: Höhne on Saksan mestari 10 000 metrin kävelyssä vuosina 2002, 2006–2010; 20 kilometrin kävelyssä vuosina 2005–2010; 50 kilometrin kävelyssä vuonna 2006 ja hallissa 5 000 metrin kävelyssä vuosina 2006–2010.


title: André Höhne

text: Höhnen isä on 50 kilometrin kävelyn olympiavoittaja Christoph Höhne.


title: Luettelo supersankareista

text: Tämä on luettelo supersankareista. Lista on epätäydellinen.


title: Kiertokoulu

text: Kiertokoulu oli koulumuoto, jossa omaa koulurakennusta ei ollut, vaan opettaja liikkui kylästä toiseen opettamassa lapsia siten, että koulurakennuksena toimi yleensä jokin kylän taloista, kievari tai esimerkiksi pappila. Kiertokoulutoiminta alkoi Suomessa 1600-luvulla puhdasoppisuuden aikana. Juhana Gezelius vaati rovasteja hankkimaan seurakuntien kiertokouluihin opettajia. Kiertokoulu oli suosittu varsinkin 1800-luvun lopulla ja 1900-luvun alussa. Kiertokoulut lakkautettiin asteittain kansakouluasetuksen myötä 1860-luvulla ja oppivelvollisuuden tultua voimaan vuonna 1921, johon asti kiertokoulu oli tärkeä alkuopetuksen järjestäjä.


title: Kiertokoulu

text: Kiertokoulun oppiaineet olivat lukeminen, luvun lasku, kirjoittaminen, virsien laulaminen ja kristinopintaito. Lukutaito oli kuitenkin lähinnä vain Katekismuksen ulkolukua eikä ymmärtävän lukemisen opettelua.


title: Kiertokoulu

text: Kiertokouluissa oli ihmisiä lapsista aikuisiinkin. Opettajana toimi usein lukkari. Apupappien ja edistyneempien nuorien johtamia kiertokouluja kutsuttiin maan pohjoisimmissa osissa "katekeettakouluiksi". Kiertokoulujen lakkauttaminen alkoi 1920-luvulla kun kansakoulun käynti tuli pakolliseksi. Viimeinen kiertokoulu lakkautettiin Puumalassa vuonna 1951. Viimeisenä opettajana toimi Anni Hämäläinen, joka oli valmistunut kiertokoulunopettajaksi Raudaskylän kristillisestä opistosta ja oli Puumalan seurakunnan ylläpitämässä kiertokoulussa opettajana 18 vuotta.


title: Ammunnan maailmanmestaruuskilpailut 2003

text: Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin 10.-17.9.2003 Kyproksen Nikosiassa.


title: Raul Meireles

text: Raul José Trindade Meireles (s. 17. maaliskuuta 1983 Porto, Portugali) on portugalilainen jalkapalloilija, joka edustaa Turkin Superliigassa pelaavaa Fenerbahçea. Hän on pelipaikaltaan keskikenttäpelaaja.


title: Raul Meireles

text: Portugalin maajoukkueessa Meireles on pelannut 76 ottelua, joissa hän on tehnyt kymmenen maalia. Ensimmäisen maajoukkuemaalinsa hän teki 2008 EM-kisojen lohkovaiheen ensimmäisen kierroksen ottelussa Turkkia vastaan.


title: Raul Meireles

text: Porto


title: Raul Meireles

text: Chelsea


title: Raul Meireles

text: Fenerbahçe


title: Raul Meireles

text: Portugalin maajoukkue


title: MATINE

text: Maanpuolustuksen tieteellinen neuvottelukunta (MATINE, ) on Suomen puolustusministeriön alainen sotilaallista maanpuolustusta ja turvallisuutta tukevaa tutkimusta edistävä elin. Sen toiminnan määrittelee Valtioneuvoston asetus 1018/2009.


title: MATINE

text:
Valtioneuvosto asettaa MATINEn kolmen vuoden toimikaudeksi kerrallaan.
Sen puheenjohtajana toimii professori Heli Jantunen ja varapuheenjohtajana professori Markku Löytönen. Heidän lisäkseen neuvottelukuntaan kuuluu sekä tiede- että viranomaisjäseniä.


title: MATINE

text: Paikallis- ja asiantuntijajaostojen jäsenet asettaa neuvottelukunta. MATINEn toiminta perustuu puolustushallinnon tukemalle vapaaehtoiselle asiantuntijatyölle.


title: MATINE

text: MATINElla on kolme paikallisjaostoa Oulussa, Turussa ja Tampereella. Paikallisjaostoihin kuuluu tiedemaailman, viranomaisten ja yritysmaailman edustajia.


title: MATINE

text: MATINEn asiantuntijajaostot:


title: Iin lukio

text: Iin lukio on lukio Iin kunnassa. Lukio on kunnan ainoa. Se sijaitsee Iin kuntakeskuksessa. Oppilaita koulussa on 130-160 vaihdellen lukukaudesta. Lukio on luokaton ja noudattaa viisijaksojärjestelmää. Opetusta on mahdollista saada myös etäopetuksena. Koulu kustantaa itse pakollisten kurssien oppikirjat oppilailleen. Lukiossa on 18 opettajaa, joista rehtorina toimii Tuomas Kulha. Useat opettajat opettavat myös Valtarin koulun yläasteella.


title: Iin lukio

text: Iin yhteiskoulun kannatusyhdistys perusti yksityisen oppikoulun 1925. Iin yhteiskoulu sai ylioppilastutkinto-oikeuden 1959. Peruskoulu-uudistuksen myötä muuttui Valtarin yläasteeksi ja Iin lukioksi.


title: Nuno

text: Nuno Espírito Santo (s. 25. tammikuuta 1974 São Tomé) on portugalilainen entinen jalkapallomaalivahti ja nykyinen valmentaja. Kesästä 2017 lähtien hän toimii englantilaisen Wolverhamptonin päävalmentajana.


title: Nuno

text: Nuno aloitti seurauransa vuonna 1992 Vitória SC:n joukkueessa. Sen jälkeen hän on pelannut ennen nykyiseen seuraansa FC Portoon siirtymistä Deportivo de La Coruñassa, Mérida UD:ssa, CA Osasunassa, FC Dynamo Moskovassa ja CD Avesissa.


title: Nuno

text: Nuno valittiin Portugalin maajoukkueeseen Itävallan ja Sveitsin EM-kilpailuihin 2008. Hän oli myös alle 21-vuotiaiden organisaatiossa.


title: Nuno

text: Kesäkuun alussa 2016 Nunosta tuli kaksivuotisella sopimuksella pelaajaurallaan edustamansa FC Porton päävalmentaja. Nunon johdolla Porto selvitti tiensä Mestarien liigan pudotuspeleihin, mutta putosi jo ensimmäisellä kierroksella tappioon Juventukselle. Kotimaan liigassa Porto hävisi mestaruuden SL Benficalle kuudella pisteellä. Kauden jälkeen Nuno sai potkut seurasta.


title: Nuno

text: Kesäkuun alussa 2017 Nunosta tuli Englannin Mestaruussarjassa pelaavan Wolverhamptonin päävalmentaja. Portugalilainen oli seuran neljäs päävalmentaja alle vuoden sisällä. Nunon johdolla Wolves pelasi vahvan sarjakauden 2017/18 ja pääsi jo huhtikuussa 2018 juhlimaan nousuaan Englannin Valioliigaan kuuden vuoden tauon jälkeen. Wolves voitti lopulta sarjan 99 pisteellä, eroa toiseksi tulleeseen Cardiff Cityyn oli lopulta yhdeksän pistettä. Kauden viimeisen ottelun 3-0 tappio sarjajumboksi jääneelle Sunderlandille vei Nunon joukkueelta mahdollisuuden yli 100 pisteeseen.


title: Wissam El Bekri

text: Wissam El Bekri (, s. 16. kesäkuuta 1984 Thiais, Ranska) on ranskalais-tunisialainen jalkapalloilija, pelipaikaltaan laitapuolustaja. Hän edustaa Tunisian pääsarjassa pelaavaa Hammam-Lifia.


title: Wissam El Bekri

text: El Bekri aloitti uransa Ranskassa LB Châteauroux'in juniorijoukkueessa vuonna 2000, jossa hän pelasi ensimmäiset edustusjoukkueen ottelut kaudella 2003/2004. El Bekri siirtyi heinäkuussa 2005 toiseen kotimaahansa Tunisiaan Espéranceen, jossa hän voitti ensimmäisellä kaudellaan Tunisian liigamestaruuden ja Tunisian cupin. Sittemmin vuonna 2009 El-Bekri palasi takaisin Ranskaan siirryttyään Dijoniin.


title: Wissam El Bekri

text: Kausi Dijonissa ei kuitenkaan sujunut odotusten mukaan, kun El Bekri pelasi ensimmäisellä kaudellaan vain viisi ottelua. Seuraavalla kaudella 2010–2011 hän jäi edellisen kauden tapaan vaihtopelaajan rooliin ja päätti siirtyä talvella 2010 takaisin Tunisiaan, tällä kertaa Hammam-Lifin riveihin.


title: Wissam El Bekri

text: Maajoukkueessa El Bekri on pelannut 14 ottelua ja oli muun muassa mukana vuoden 2008 Afrikan-mestaruuskilpailuissa.


title: Davit Mudžiri

text: Davit Mudžiri (, s. 20. tammikuuta 1978 Tbilisi, Georgian SNT) on georgialainen jalkapalloilija, joka edustaa seuratasolla venäläistä Lokomotiv Moskovaa. 184 senttimetriä pitkän Mudžirin pelipaikka on hyökkäävä keskikenttäpelaaja.


title: Davit Mudžiri

text: Mudžiri on edustanut ammattilaisurallaan myös georgialaista Dinamo Tbilisiä, moldovalaista Sheriff Tiraspolia, itävaltalaista Sturm Grazia ja venäläistä Krylja Sovetovia.


title: Davit Mudžiri

text: Georgian maajoukkueessa Mudžiri teki ensiesiintymisensä vuonna 1998.


title: Korson Kaiku

text: Korson Kaiku ry on Vantaan Korsossa toimiva noin 600 aktiivijäsenen monilajiurheiluseura. Se on perustettu vuonna 1961. Kaiussa harrastetaan karatea, kevytlentopalloa ja kuntoliikuntaa, konkariurheilua, lentopalloa, maastopyöräilyä, salibandya ja yleisurheilua.


title: Korson Kaiku

text: Kaiun tunnetuin urheilija on Valentin Kononen.


title: Martha Cooper

text: Martha Cooper (s. 1943 Baltimore, Yhdysvallat) on yhdysvaltalainen valokuvaaja. Hän on saanut kansainvälistä mainetta työstään graffiti- ja hip hop -kulttuurin parissa erityisesti 1970- ja 1980-lukujen New Yorkissa. Cooper itse tähdentää, että hän kuvaa paljon muutakin edellämainitun lisäksi.


title: Martha Cooper

text: Cooper on työskennellyt National Geographic -lehdessä 1960-luvulla ja New York Postin lehtivalokuvaajana 1970-luvulla. Lisäksi hän on toiminut yhdysvaltalaisen Peace Corps -järjestön vapaaehtoistyössä Thaimaassa. Graffiteista hän kiinnostui 1970-luvulla erään nuoren maalarin innoittamana. Aluksi hän kuvasi muun muassa metroasemia ja niillä liikennöiviä junia, mutta liikkui myöhemmin myös ratapihoilla ja erilaisissa tyhjissä rakennuksissa. Hän ystävystyi monien maalarien kanssa ja sai tilaisuuden dokumentoida heidän työskentelyään itse graffitien lisäksi.


title: Martha Cooper

text: Cooper on julkaissut useita katutaide- ja hip hop -aiheisia kirjoja. Ensimmäinen niistä oli yhteistyössä valokuvaaja Henry Chalfantin kanssa tehty, vuonna 1984 ilmestynyt "Subway Art", jota monet pitävät eräänlaisena graffititaiteen raamattuna. Toinen varsin tunnettu teos on esimerkiksi "Hip Hop Files: Photographs 1979–1984". Cooperin töitä nähdään graffitien historiasta kertovassa "Style Wars" -dokumenttielokuvassa, ja niitä on ollut esillä useissa lehdissä ja myös näytteillä museoissa.


title: Martha Cooper

text: Cooper on suorittanut taidealan tutkinnon Grinnell Collegessa ja opiskellut antropologiaa Oxfordin yliopistossa. Hän asuu New Yorkin Manhattanilla.


title: Guitar Hero World Tour

text: Guitar Hero: World Tour on Activisionin julkaisema "Guitar Hero" -pelisarjaan kuuluva musiikki- ja rytmipeli. Peli julkaistiin vuonna 2008 PlayStation 2:lle, PlayStation 3:lle, Xbox 360:lle ja Wiille sekä vuonna 2010 Microsoft Windowsille ja Mac OS:lle.


title: Guitar Hero World Tour

text: Vaikka pelin ominaisuuksiin kuuluu edelleen jäljitellä rock-musiikin soittamista kitaraohjaimella, pelissä on myös rummut ja laulu "Rock Bandin" tapaan. "Guitar Hero: World Tour" sisältää langattoman kitaraohjaimen.


title: Guitar Hero World Tour

text: Uusia ominaisuuksia "Guitar Hero World Tourissa" ovat muun muassa omien kappaleiden sävellys, sekä omien hahmojen ja soittimien luominen. Omiin kappaleisiin ei ole mahdollista lisätä vokalisointia.


title: Guitar Hero World Tour

text: Kitaraohjain on PlayStation 2:lla ja PlayStation 3:lla, Xbox 360:llä ja Wiillä langaton ”Schecter”. Tietokoneversioissa kitaraohjain on sama kuin PlayStation 3:lla, mutta nimetty PC-ohjaimeksi.


title: Guitar Hero World Tour

text: Uudessa kitaraohjaimessa on myös muutamia uudistuksia. Vihreän, punaisen, keltaisen, sinisen ja oranssin peruspainikkeen lisäksi uudessa kitarassa on näitten näppäimien alla soolonäppäimet (), jotka on toteutettu hipaisunäppäiminä. Niillä voi soittaa pelin violeteissa nuoteissa. Soolonäppäimillä vois myös tuottaa Wah-efektin pitkissä nuoteissa liu’uttamalla sormea sen päällä.


title: Guitar Hero World Tour

text: Pelissä on hahmogeneraattori, jossa pelaajat voivat kustomoida oman hahmonsa. Myös kitaran, basson, mikrofonin ja rumpujen kustomointi on mahdollista.


title: Guitar Hero World Tour

text: Pelissä nähdään myös muutamia oikean elämän hahmoja, kuten Ozzy Osbourne, Jimi Hendrix, Zakk Wylde, Hayley Williams, Travis Barker, Billy Corgan, Ted Nugent ja Sting. Mukana on myös oikean elämän lavoja, kuten Ozzfest, AT&T Park, Amoeba Music ja House of Blues.


title: Guitar Hero World Tour

text: Activisionin virallinen kappalelista Guitar Hero: World Tourille.


title: Guitar Hero World Tour

text: Näiden kappaleiden lisäksi kerrotaan, että Jimi Hendrixin omaiset ovat myös lähettäneet masternauhat lauluista ”Foxy Lady” ja ”Little Wing” RedOctanelle käytettäväksi pelissä, joskaan niiden läsnäoloa pelissä ei ole varmistettu.


title: Guitar Hero World Tour

text: Peliin voi ladata sen ilmestyttyä paljon lisää kappaleita, muun muassa koko Metallican uuden Death Magnetic -albumin, muutamia R.E.M:n ja Smashing Pumpkinsin kappaleita sekä jo kolmososaan ilmestyneet ykkös- ja kakkospelin kappaleet. On myös varmistettu, että lisää Jimi Hendrixin, Nirvanan ja The Eaglesin kappaleita tulee ladattavan aineistoon.


title: Guitar Hero World Tour

text: "Guitar Hero World Tour" sai yleisesti postiviisen vastaanoton kriitikoilta. Monet arvostelijat vertasivat peliä "Rock Band" -pelisarjaan. 1UP huomautti, että vaikka "World Tour" ei ole yhtä hyvä "juhlapeli" kuin "Rock Band" niin peli silti tarjoaa "hyvät oheislaitteet ja hauskaa musiikkia soitettavaksi" ja tarjoaa sen mitä pelaaja odottaa. GameTrailers totesi "uuden haastajan astuneen lavalle. IGN:n arvio oli laimea, verraten peliä huonoksi kopioksi Rock Band:istä, mutta huomautti pelin olevan hyvä askel kohti tulevaa peliä.


title: Mehiläinen (aikakauslehti)

text: Mehiläinen oli ensimmäinen suomenkielinen aikakauslehti. Lehteä julkaisi Elias Lönnrot ja sitä painettiin aluksi Oulussa 1836–1837 ja sen jälkeen Helsingissä 1839–1840.


title: Mehiläinen (aikakauslehti)

text: Lehden tilaajamäärä kehittyi seuraavasti:


title: Mehiläinen (aikakauslehti)

text: Valtaosa lehden tilaajista kuului sivistyneistöön. Mehiläinen lakkasi ilmestymästä 1840 tilaajamäärän supistuttua liian pieneksi.


title: Mehiläinen (aikakauslehti)

text: Lehti vaikutti merkittävästi suomen kirjakielen kehittymiseen. Siinä julkaistiin kansanrunoja, sananlaskuja, satuja ja arvoituksia. Näiden ohella mukana oli paikallishistoriaa, pitäjäesittelyitä sekä terveydenhoidollisia neuvoja. Lönnrot julkaisi lehdessä myös suomen kieliopin ja alkeislaskuopin. Lehden avustajia olivat muun muassa Juhani Ihalainen, Erik Alexander Ingman, Olli Karjalainen, Pietari Makkonen, Kustaa Paturi, Carl Saxa ja Pietari Ticklén.


title: Julien Guiomar

text: Julien Guiomar (s. 3. toukokuuta 1928 – 22. marraskuuta 2010) oli ranskalainen näyttelijä. Hän esiintyi lukuisissa elokuvissa, joiden joukossa ovat "Pariisin varas" (1967), "Z – hän elää" (1969), "9-kasvoinen mies" (1975), "Kärpänen sopassa" (1976), "Villi mies" (1977), "Isien maa" (1988) ja "Léolo" (1992). Hän esiintyi runsaasti myös televisiossa.


title: Kehitysromaani

text: Kehitysromaani () on kaunokirjallisuuden genre, joka kehittyi Saksassa valistuksen aikaan ja oli suosittu 1800-luvulla. Kehitysromaaneissa kertoja esittää päähenkilön persoonan – yleensä nuoren ihmisen – psykologista, moraalista ja yhteiskunnallista muotoutumista. Tunnetuimpia 1800-luvun kehitysromaaneja ovat Goethen "Wilhelm Meisterin oppivuodet" ja Gottfried Kellerin "Viheriä Heikki".


title: Jacob Frese

text: Jacob Frese (1690 tai 1691 Viipuri – 31. elokuuta 1729 Tukholma, Ruotsi) oli suomalainen runoilija ja kanslisti. Frese siirtyi 20-vuotiaana sotaa pakoon Tukholmaan ja vietti lopun elämänsä Ruotsissa. Frese tunnettiin uskonnollisista ja luontoaiheisista runoistaan; hän oli myös merkittävä aforismien tekijä.


title: Jacob Frese

text: Vuonna 1715 Frese laati ja esitti juhlarunon kuningas Kaarle XII:n Turkista paluun kunniaksi ("Echo å Sweriges allmänne frögdeqväde").


title: Jacob Frese

text: Frese tuli ylioppilaaksi Turussa 1703 ja muutti 1711 Tukholmaan. Hän toimi kuninkaan kansliassa kanslistina.


title: Jacob Frese

text: Fresen runojen suomennosvalikoima on julkaistu teoksessa "Suomen kansalliskirjallisuus" VI (1931).


title: Bolivian boliviano

text: Boliviano (, kansainvälinen valuuttatunnus BOB) on Bolivian rahayksikkö. Se jakaantuu 100 centavoon. Käytössä on 10, 20 ja 50 centavon sekä 1, 2 ja 5 bolivianon kolikot ja 10, 20, 50, 100 ja 200 bolivianon setelit.


title: Önge

text: Öngen kieli (myös Onge, Eng ja Ung) öngejen puhuma kieli Andamaanien saarilla, Intiassa.


title: Önge

text: a, e, i, o, u, ə


title: Abaya

text: Abaya (; mon. عبايات "‘abāyāt") on musliminaisten pääasiassa Arabian niemimaan valtioissa käyttämä kangasasuste, joka peittää koko kehon jättäen kasvot, kämmenet ja jalkaterät näkyviin . Abayaa voidaan käyttää niqabin kanssa, jolloin vain silmät ovat näkyvissä kasvoista. Abaya on yleensä musta. Abaya on hijabin hyvin perinteinen muoto.


title: Abaya

text: Saudi-Arabiassa šaria-laki säätelee abayan käyttöä: naisten on käytettävä abayaa julkisilla paikoilla ja miesten seurassa. Maan uskonnollinen poliisi mutaween valvoo sääntöjen noudattamista. Pukeutumissääntö koskee myös ulkomaalaisia naisia, jotka matkustavat Saudi-Arabiaan.


title: Kevin Krook

text: Kevin Bradley Krook (s. 5. huhtikuuta 1958 Cold Lake, Alberta, Kanada) on entinen kanadalainen jääkiekkoilija.


title: Kevin Krook

text: Krook pelasi puolustajana juniorijääkiekkoa WCJHL:ssä kolmen kauden ajan (1975–1978), kolmessa eri seurassa. hänet varasi Colorado Rockies vuorolla 142. Krook solmi Coloradon kanssa try-out sopimuksen, ja pelasi NHL:ssä kolme ottelua marraskuussa 1978. Loppukauden hän pelasi IHL:n Muskegon Mohawksissa, jonka jälkeen lopetti uransa ja palasi takaisin kotikaupunkiinsa Cold Lakeen.


title: Bojan Sarcevic

text: Bojan Sarcévic (s. 21. elokuuta 1988) on bosniahertsegovinalainen koripalloilija, joka edustaa Korisliigassa pelaavaa Kauhajoen Karhua. Sarcevic on pituudeltaan 190 cm. Hän on edustanut Korisliigassa lisäksi KTP-Basketia sekä UU-Korihaita. Korihaissa Sarcevic pelasi myös A-poikien SM-sarjaa, jonka vuoksi hän ei Korisliigan herrasmiessopimuksen mukaisesti kuluta joukkueensa ulkomaalaiskiintiötä.


title: Bojan Sarcevic

text: Hänen kasvattajaseuransa on bosnialainen KK FinnDo. Kasvattajaseuraansa edustaessaan hän teki muun muassa 43 pistettä Suomen alle 17-vuotiaiden maajoukkuetta vastaan. Kesällä 2006 hän siirtyi Korihaihin. Sarcévic pelasi Uudessakaupungissa myös A-poikien SM-sarjaa ja teki 28,1 pistettä ottelua kohden. Pelattuaan Suomessa juniorisarjaa, hantä ei lasketa Korisliigan herrasmiessopimuksen mukaisesti ulkomaalaiskiintiöön. Sarcévic edusti Korihaita yhteensä viisi kautta kesään 2011 asti, jonka jälkeen hän siirtyi Espoon Honkaan kaksivuotisella sopimuksella. Hongalle ei myönnetty kuitenkaan sarjalisenssiä, joten hän siirtyi KTP-Basketiin niin ikään kaksivuotisella sopimuksella. Jälkimmäisellä sopimuskaudellaan KTP ylsi Korisliigan loppuotteluihin asti, mutta taipui niissä Nilan Bisonsille otteluvoitoin 3–2. Kaudeksi 2013–2014 Sarcevic siirtyi Korisliiga-joukkue Kauhajoen Karhuun yksivuotisella sopimuksella.


title: Bojan Sarcevic

text: Karhun kauden päätyttyä huhtikuussa 2016 Sarcevic teki joukkueen kanssa vuoden mittaisen jatkosopimuksen.


title: Bojan Sarcevic

text: Sarcevic on kertonut lokakuussa 2014 haluavansa Suomen kansalaisuuden.


title: McGraw

text: McGraw on kylä Yhdysvalloissa Cortlandin piirikunnassa, New Yorkin osavaltiossa. Kylässä asuu noin tuhat asukasta. McGraw'n kylä on Cortlandvillen kaupungin itäosassa Cortlandin kaupungista itään.


title: McGraw

text: Ensimmäinen yhteisö asettui kylään 1806. Kylän nimi tuli henkilö Samuel McGraw'n mukaan. 1800-luvulla kylästä tuli Corset City.


Painajainen Elm Streetillä 2 – Freddyn kosto () on yhdysvaltalainen slasher-kauhuelokuva vuodelta 1985. Sen on ohjannut Jack Sholder ja pääosissa ovat Clu Gulager, Hope Lange, Mark Patton ja Robert Englund.


title: Painajainen Elm Streetillä 2 – Freddyn kosto

text: Elm streetille muuttaa uusi asukas nimeltä Jesse (Mark Patton). Hän sattuu muuttamaan samaan taloon, missä edellisosan Nancy Thompson oli asunut. Öisin Jesse näkee unia Freddystä (Robert Englund) ja lopultakin huomaa, että Freddy käyttää Jessen kehoa hyväkseen.


title: Taro Tsujimoto

text: Taro Tsujimoto oli kuvitteellinen japanilainen jääkiekkoilija, jonka Buffalo Sabres väitti varaavansa NHL:n 11. kierroksella varausnumerolla 183.


title: Taro Tsujimoto

text: Tsujimoton väitettiin aikaisemmin pelanneen Tokyo Katanas -nimisessä joukkueessa. Puolet NHL:n joukkueiden toimitusjohtajista ei edes tiennyt, että Japanissa oli jääkiekkoliiga. Nousevan auringon maata pidettiin baseball-maana, mutta edes baseballseurat eivät scoutanneet japanilaisia pelaajia. Tilaisuuden jälkeen media raportoi tapahtuneesta, muun muassa arvostettu kiekkolehti "The Hockey News" julkaisi Tsujimoton nimen muiden varattujen yhteydessä.


title: Taro Tsujimoto

text: Vasta viikkojen päästä kävi ilmi, että Sabresin omalaatuinen General Manager Punch Imlach oli keksinyt koko nimen päästään. Hän oli kaivanut Taro Tsujimoto -nimisen miehen Buffalon alueen puhelinluettelosta, kyseessä oli ilmeisesti japanilaisen ravintolan kokki. Edes Tokyo Katanas -nimistä joukkueetta ei ole, vaan ”sabre” ja ”katana” tarkoittavat kumpikin miekkaa. Imlach teki varauksen protestina hänen mielestään liian pitkäksi venyneelle varaustilaisuudelle. Varaus mitätöitiin, mutta vasta 15 vuotta myöhemmin NHL muutti tilastoihinsa vuoden 1974 183. varauksen kohdalle tekstin ”invalid claim” – viallinen varaus. Sabres kuitenkin kunnioittaa Imlachin omituisuutta ja seuran omissa tilastoissa, muun muassa mediaoppaassa Tsujimoton nimi komeilee vielä tänäkin päivänä.


Painajainen Elm Streetillä 4 – Unien valtias () on yhdysvaltalainen Slasher-kauhuelokuva vuodelta 1988. Elokuvan on ohjannut suomalainen Renny Harlin. Elokuva julkaistiin Suomessa alun perin leikattuna, mutta on sittemmin julkaistu myös leikkaamattomana.


title: Painajainen Elm Streetillä 4 – Unien valtias

text: Kristen, Joey ja Kincaid elävät kauhean mielisairaalahoidon jälkeen normaalia elämää. Silti Kristen näkee yhä outoja unia Freddy Kruegerista, kunnes Freddy herää henkiin ja surmaa Joeyn ja Kincaidin. Lopulta hän tappaa myös Kristenin. Alice todistaa Kristenin kuoleman. Hieman tapaturman jälkeen Alice huomaa, että Freddy siirtyy Alicen unista suoraan myös muiden uniin.


Luettelo Lahden julkisista taideteoksista ja muistomerkeistä käsittää Lahden kaupungissa julkisilla paikoilla sijaitsevia pysyviä taideteoksia, muistomerkkejä ja muistolaattoja. Luettelon teokset kuuluvat Lahden taidemuseon kokoelmiin tai ovat valtion tai yksityisessä omistuksessa.


title: Fritz Feierabend

text: Fritz Feierabend (29. kesäkuuta 1908 – 25. marraskuuta 1978) oli sveitsiläinen rattikelkkailija.


title: Fritz Feierabend

text: Maailmanmestaruuden hän voitti kahdesta miehestä neljä kertaa ja neljästä miehestä kolme kertaa. Neljän miehen kelkasta hän sai kahdesti hopeaa, pronssia hän sai neljästä miehestä kolmasti ja kahdesta miehestä kerran.


title: Fritz Feierabend

text: Olympialaisissa Feierabend saavutti viisi mitalia: kolme hopeista ja kaksi pronssista.


title: Schleitheimin tunnustus

text: Schleitheimin tunnustus oli Sveitsin anabaptistien noin vuonna 1527 Schleitheimissä laadittu tunnustus, jonka seitsemään artiklaan on koottu anabaptistien oppeja, joita siis ainakin osa Sveitsin anabaptisteista noudatti. Laatinutta kokousta johti Michael Sattler.


title: Schleitheimin tunnustus

text: Artiklojen sisältö tiivistettynä:


title: Schleitheimin tunnustus

text: Oltiin yksimielisiä siitä, että kaste on annettava kaikille, jotka katumuksessa ovat muuttaneet elämänsä ja todella uskovat. Tähän liittyy myös paavilta saadun lapsikasteen hylkääminen. Tässä anabaptistit viittaavat Raamattuun ja apostolien esimerkkiin.


title: Schleitheimin tunnustus

text: Erottamista syntiä tehneitä seurakunnan jäseniä vastaan on käytettävä kolmiasteisena, missä viitataan Matteuksen evankeliumin 18. lukuun.


title: Schleitheimin tunnustus

text: Ehtoollinen on muistoateria. Siihen osallistuvien pitää ensin olla katettuja ollakseen yhdistyneitä Kristuksen ruumiissa eli seurakunnassa, jonka pää Kristus on. Ehtoolliseen osallistuvilla on oltava yksi Jumala, yksi usko, yksi kaste ja yksi henki.


title: Schleitheimin tunnustus

text: Tosi uskovaisten on seurakuntana erotuttava kaikesta pahasta, mitä Saatana on maailmaan istuttanut, ja kaikesta 'paavillisesta hapatuksesta' eli käytännössä katolisista menoista. Tosi uskovan tulisi inhota ja karttaa kaikkea, mikä ei liity Jumalaan ja Kristukseen. Myös aseen käyttö on kiellettyä, Kristus kun on sanonut, ettei pahalle tule tehdä vastarintaa.


title: Schleitheimin tunnustus

text: Seurakunnalla on oltava Paavalin järjestyksen mukaan yksi paimen, jonka tulee suorittaa kaikki hengelliset tehtävät. Seurakunnan on huolehdittava hänestä, sillä evankeliumin julistajan on saatava elatuksensa evankeliumista. Seurakunnan on kuitenkin valvottava paimentaan ja erotettava tämä, mikäli hän lankeaa syntiin.


title: Schleitheimin tunnustus

text: Esivalta eli 'miekka' on Jumalan järjestys Kristuksen valtakunnan ulkopuolella olevaa maailmaa varten, jotta se rankaisisi pahantekijöitä ja suojelisi heikkoja. Kristuksessa eläville kuuluu kuitenkin vain seurakunnan pannarangaistus, eivätkä sen jäsenet saa kuulua esivaltaan.


title: Schleitheimin tunnustus

text: Yksimielisesti vastustettiin valan vannomista, koska Kristuksen katsottiin kieltäneen jumalaapelkääviltä kaiken vannomisen.


title: Schleitheimin tunnustus

text: Näistä kasteopin lisäksi nykyään olevissa vastaavissa liikkeissä korostetaan erityisesti valanvannomiskieltoa sekä asepalveluksesta kieltäytymistä.


Painajainen Elm Streetillä 7: Uusi painajainen on yhdysvaltalainen kauhuelokuva vuodelta 1994. Elokuva on kuudes jatko-osa elokuvalle Painajainen Elm Streetillä ja sarjan seitsemäs osa. Sen on ohjannut ensimmäisen Elm Street -elokuvan ohjannut ja kirjoittanut, sekä kolmannen elokuvan kirjoittanut Wes Craven. Elokuvassa Heather Langenkamp näyttelee itse itseään ja Robert Englund sekä itseään että myös Freddy Kruegeria. Elokuva ei liity juoneltaan aiempiin Painajainen Elm Streetillä-elokuviin. Elokuva on silti epävirallisesti osa sarjaa.


title: Painajainen Elm Streetillä 7: Uusi painajainen

text: Elokuvassa rikotaan ns. Neljäs seinä - Freddy Krueger (vaikka hänen pitäisi olla pelkkä kuvitteellinen elokuvahahmo) tulee vainoamaan elokuvan tekijöitä. Elokuva ei siis liity juoneltaan aiempiin elokuviin, vaan annetaan ymmärtää, että aiempien elokuvien tapahtumat ovat olleet pelkkää elokuvaa.


text: Elokuva alkaa Hollywoodista, jossa ollaan parhaillaan tekemässä uutta Wes Cravenin ideoimaa Painajainen Elm Streetillä -elokuvaa, jonka pääosassa olisi tarkoitus näytellä Heather Langenkamp Nancyna ja Robert Englund Freddyna. Mutta asiat eivät tule sujumaan, sillä pian Heather joutuu tekemissin outojen tapausten kanssa: hänen miehensä, joka on erikoistehosteita kehittämässä elokuviin, kuolee mystisesti auto-onnettomuudessa, ja hänestä löytyy viiltojälkiä. Hänen pieni poikansa taas käyttäytyy sekavasti, alkamalla esimerkiksi riimittelemään Elm Street -elokuvista turhan tutuksi tulleella riimillä. Heather ymmärtää pian kauhean totuuden: Freddy Krueger on kaiken takana, oli se pelkkää elokuvaa tai ei. Lopulta selvisi että murhaajana ei toiminutkaan Freddy Krueger, vaan paha muinainen demoni, joka vain esiintyi Freddy Kruegerina.


title: Parhaat palat (Kummeli)

text: Parhaat palat on Kummeli-ryhmän tekemä kokoelmalevy vuodelta 2002.


title: Inkojen mytologia

text: Inkojen mytologia perustui heidän hallitsemansa alueen varhaisemmille uskomuksille. Inkoilla oli monipuolinen tarusto, joka kertoo meille inkojen ajatusmaailmasta ja uskonnosta. Inkojen kosmologia oli jaettu yliseen maailmaan, tähän maailmaan ja aliseen maailmaan.


title: Inkojen mytologia

text: Sapa Inca Pachacutin aikana inkavaltiossa tuli vallitsevaksi valtionuskonnoksi inkojen uskonto, jossa keskeisenä oli auringon palvonta. Alistettujen heimojen paikalliset jumalat julistettiin inkajumalien valvonnan alaisiksi. Inkojen tärkeimmät jumalat olivat luojajumala Viracocha ja auringon jumala Inti. Tärkeitä olivat erilaiset elämän taitekohtiin liittyvät riitit sekä sukuyhteisöjen yhdessä suorittamat hedelmällisyysriitit. Kaikkialla valtakunnassa oli pyhiä paikkoja ("huaca"), jotka olivat tavallisesti kivisiä rakennelmia tai lähteitä. Valtionuskonnon kulmakivenä oli uskomus siihen, että inkojen kuninkaat Sapa Incat olivat jumalallista syntyperää, auringon jumala Intin jälkeläisiä. Uskonto ja valtio liittyivät siten erottamattomasti toisiinsa.


title: Inkojen mytologia

text: Inkojen kosmologiassa on paljon yhteistä Andien alueen uskonnoille. Siihen kuuluivat kaksinaisuuden ja vastavuoroisuuden periaatteet. Maailman katsottiin olevan useiden vastakkaisten voimien, kuten valon ja pimeyden, kostean ja kuivan ja miehen ja naisen, välisessä tasapainossa. Maailmantilassa tapahtuvat muutokset olivat suoraa seurausta vastakkaisten voimien epätasapainosta. Andien alueen uskontojen keskeisin tehtävä oli hahmottaa kosmoksen perusjaon ja ylläpitää niiden tasapainoa.


title: Inkojen mytologia

text: Inkat jakoivat maailmankaikkeuden yliseen maailmaan ("hanaq pacha"), tähän maailmaan ("kay pacha") ja aliseen maailmaan ("ukhu pacha"). Nykykäsitystä inkojen kosmologiasta on sekoittanut espanjalaisten kronikoitsijoiden tekemät viittauksen kristillisiin uskomuksiin. Inkojen käsityksen mukaan tavallinen kansa meni kuoleman jälkeen aliseen maailmaan ja yläluokka yliseen maailmaan. Kummassakin paikassa elämä jatkui pitkälti samalla tavalla kuin tässä maailmassa.


title: Inkojen mytologia

text: Inkojen tärkeimpiä jumalia olivat luojajumala Viracocha, aurinkojumala Inti, ukkosjumala Illapa ja maanäitijumalatar Pachamama.


title: Inkojen mytologia

text: Viracocha loi muut jumalat, ihmiset ja eläimet. Jumalalla ei varsinaisesti ollut omaa nimeään, mutta espanjalaiset kutsuivat sitä Viracochaksi yhden sen tittelin mukaan. Viracochan uskotaan luoneen ihmisyyden Tiwanakussa Titacacajärvellä. Tämän jälkeen se kulki Andeilla, teki ihmeitä ja opetti ihimisiä elämään. Luomisen jälkeen Viracochalla ei ollut enää aktiivista toimintaa ihmisten parissa, ja hän antoi luomustensa hallinnan muille jumalille.


title: Inkojen mytologia

text: Auringonjumala Inti oli Viracochan tärkein palvelija. Sen uskottiin olevan inkojen jumalallinen esi-isä, ja inkat kutsuivatkin itseään termillä "intip churin", ”auringon lapset”. Aurinkoa pidettiin miehisenä, ja sitä esitti ihmiskasvoinen kultainen kiekko, josta lähti säteitä. Auringon uskottiin suojelevan satoa.


title: Inkojen mytologia

text: Ukkosjumalan Illapan uskottiin hallitsevan säätä, ja inkat rukoilivat siltä turvaa kuivuudelta. Maanäitijumala Pachamamaa palvottiin sadon hedelmällisyyden ja suojelun takia. Sen kultin yksityiskohdista ei ole paljoakaan tiedossa, mutta sillä näyttäisi olleen paljon yhtäläisyyksiä muun maailman maanäitikultteihin. Kuun nimi oli Mama Killa, jonka uskottiin olevan jumalatar ja auringon puoliso. Tyyntämerta inka palvoivat jumalana nimeltä Mama Qucha.


title: Inkojen mytologia

text: Inkat hyväksyivät valloittamiensa alueiden paikallisetkin jumalat, mutta määräsivät niiden väestöt palvomaan myös auringonjumalaa. Intin temppeleitä pystytettiin joka puolille valtakuntaa; näistä merkittävin oli Cuscon Coricancha. Viracochan merkitys kasvoi Pachacutin hallintoaikana Intiin nähden. Kuuta palvottiin lähinnä rannikolla, missä se valaisi öisin kalastusta ja taikayrttien keräilyä.


title: Inkojen mytologia

text: Kuningasta palvottiin auringonjumalan poikana. Kuninkaan vastustaminen katsottiin siis myös jumalaa vastaan rikkomiseksi. Toinen inkahallitsijan vanhemmista oli Kuu.


title: Inkojen mytologia

text: Maalaisilla oli pieniä varjelijapatsaita ("cenopa") ja pyhiä paikkoja ("huaca"). Huacat olivat useimmiten pyhiä kivenlohkareita, joissa asui henki.


title: Inkojen mytologia

text: Pappeja oli paljon, ja heitä pelättiin. Johtava pappi oli inkakuninkaan sukulainen ja toimi Cuscon päätemppelissä muiden ylipappien tapaan. Heitä avustivat ”aurinkoneitsyet”, nuoret naiset joita kerättiin joka puolelta valtakuntaa. Alimmat papit viljelivät maaseudulla maata kuten tavallinenkin väki. Papit palvelivat temppeleissä ja huascoissa sekä toimivat joskus ennustajina.


title: Inkojen mytologia

text: Inkojen tärkein uskonnollinen juhla oli auringonjumalan juhla "Intiraymi", jota vietettiin Cuscossa talvipäivänseisauksena kesäkuussa.


title: Inkojen mytologia

text: Inkat rukoilivat sekä hiljaa että ääneen. Jotkin rukoukset olivat saaneet tietyn muodon, ja vanhemmat opettivat niitä lapsilleen. Rukoukset suunnattiin joko virallisille jumalille tai sitten lukuisille "huacille.


title: Inkojen mytologia

text: Inkojen rituaaleihin kuului rukoilun lisäksi erilaisia riittejä, kuten paastoamista, syntien tunnustamista ja katumusharjoituksia. Paastoja oli eri tasoisia. Kevyellä paastolla luovuttiin suolasta, chilistä tai tehtiin joitain muita pieniä muutoksia ruokavalioon. Laajemmassa paastossa jätettiin "chicha"-juoma, liha ja seksuaaliset suhteet.


title: Inkojen mytologia

text: Syntejä inkauskonnossa tunnustettiin ääneen "huacojen" papeille tai papittareille. Inkojen luokkaan kuuluneet tunnustivat tekonsa hiljaa auringonjumalalle. Synniksi katsottiin esimerkiksi lainrikkominen, uskonnollisten menojen epäonnistuminen ja tottelemattomuus inkaa kohtaan. Hallitsijan sairastumisen uskottiin johtuvan alamaistensa synneistä. Jos synnit olivat vakavia niistä saatettiin määrätä katumusharjoituksia, kuten paastoamista tai koko yön rukoilua. Kaikista vakavimmissa tapauksissa synnintekijää saatettiin ruoskia.


title: Inkojen mytologia

text: Inkat uhraasivat usealla eri tavalla ja useaan eri tarkoitukseen. Yleisimmin uhrattiin laamoja, marsuja, ruokaa tai "chichaa". Laamoja valittiin värinsä, turkin jälkien ja villan perusteella tietylle jumalalle tai tiettyyn tarkoitukseen. Ruokaa ja juomaa uhrattiin usein kuolleille tai "huacoille".


title: Inkojen mytologia

text: Juhlavimmat uhrit olivat ihmisuhreja, joita tarjoittiin vain erityisen merkittävissä tilanteissa. Uhrit olivat usein joko alle kymmenenvuotiaita poika tai alle 16-vuotiaita tyttöjä, joita pidettiin fyysiesti täydellisinä. Uhrit juotettiin humalaan, kävelytettiin useita kertoja kulttikohteen ympäri ja lopulta tapettiin joko kuristamalla tai leikkaamalla kurkku auki tai sydän irti. Joskus uhrit haudattiin elävältä. Verta valutettiin kulttiesineelle, ja uhrin ruumis haudattiin pyhäkön lähelle kulta- ja hopeaesineiden kanssa. Ihmisuhreja annettiin "itu"-seremoniassa, joka pidettiin luonnonmullistuksen aiheuttaman hätätilan takia, ja "capac ucha" -seremoniassa, joka järjestettiin uuden hallitsijan valtaannousun ja hallitsijan sairauden tai kuoleman jälkeen sekä silloin, kun hallitsija henkilökohtaisesti johti joukkoja sotaan.


title: Tyttöfrendit

text: Tyttöfrendit on englantilaisen Jacqueline Wilsonin kirjoittama neliosainen nuortenkirjasarja. Alkuteokset ilmestyivät vuosina 1997–2002 ja Otavan kustantamat suomennokset 2000–2004. Sarjan on kääntänyt Terhi Leskinen. Sarja kertoo murrosikäisten tyttöjen huolista. Sen päähenkilöt ovat Ellie, Magda ja Nadine. Kirja kerrotaan Ellien näkökulmasta.


title: Freddy’s Nightmares

text: Freddy’s Nightmares on yhdysvaltalainen kauhutelevisiosarja, jota esitettiin alun perin vuosina 1988–1990. Sarjassa kerrottiin pääasiassa Wes Cravenin luomasta ja Robert Englundin esittämästä Freddy Krueger -sarjamurhaajahahmosta. Wes Craven ja Robert Englud juonsivat sarjaa, ja sillä oli studioyleisö.


title: Shaggy

text: Shaggy (oikealta nimeltään Orville Richard Burrell, s. 22. toukokuuta 1968 Kingston, Jamaika) on jamaikan-amerikkalainen reggaelaulaja.


title: Shaggy

text: Hän tuli kuuluisuuteen vuonna 1993 hittikappaleella ""Oh Carolina"", joka nousi muun muassa Britannian singlelistalla listaykköseksi. Toinen hänen hittikappaleista on vuonna 1995 ilmestynyt "Boombastic", josta tuli yksi vuoden hittikappaleista. Kappale nousi listaykköseksi muun muassa listaykköseksi Britanniassa ja Australiassa. Suomessa kappale pysyi Suomen virallisella listalla 12 viikkoa, joista parhaat sijoitukset viikoilla 41–43 sija 2. Shaggy on esiintynyt Suomessa ainakin Pori Jazzissa.


title: Calheta (Madeira)

text: Calheta on kunta Portugaliin kuuluvalla Madeiran saarella. Se sijaitsee saaren lounaiskulmassa. Kunnassa on 11 052 asukasta (vuonna 2015) ja sen pinta-ala on 111,5 neliökilometriä.


title: Calheta (Madeira)

text: Naapurikuntia ovat pohjoisessa Porto Moniz, koillisessa São Vicente ja idässä Ponta do Sol. Calhetassa on muutamia kouluja, pankkeja, posti ja pieni venesatama. Pääasialliset elinkeinot ovat maanviljelys ja kalastus. Keskustan alueella on jonkin verran liikeyrityksiä. Saharasta lähes tuhannen kilometrin päästä kulkeutuu Calhetaan tuulten mukana lentohiekkaa.


title: John Locke (täsmennyssivu)

text: John Locke -nimisiä henkilöitä ovat:


title: Erkki Raiski

text: Erkki Raiski (s. 31. maaliskuuta 1951) on suomalainen säveltäjä. Suoritettuaan kanttori-urkurin tutkinnon v. 1977 hän toimi kirkkomuusikkona vuoteen 1990. Vuodesta 1990 Raiski hoiti yleisten aineiden opettajan virkaa Jämsänjokilaakson musiikkiopistossa ja oli teoria-aineiden tuntiopettajana Keski-Suomen konservatoriossa vuoteen 2000. Hän suoritti teorian ja säveltapailun opettajan ammattitutkinnon vuonna 1994 ja jatkotutkinnon vuonna 1997 pääaineen ohjaajana säveltäjä Kalevi Aho.


title: Erkki Raiski

text: Aikaisempia sävellysopintoja Raiski on tehnyt Suomessa useiden opettajien johdolla sekä yksityisesti Saksassa.


title: Erkki Raiski

text: Raiskin aiempi sävellystuotanto sisältää musiikkia kuoroille, nykyisin pääpaino on instrumentaalimusiikissa.


title: Erkki Raiski

text: Päätyönään vuodesta 2000 Raiski on hoitanut musiikin teorian lehtorin virkaa Jyväskylän ammattikorkeakoulun musiikin koulutusohjelmassa. Työssään hän on opetustoiminnan ohella erikoistunut verkko-opintojen kehittämiseen.


title: Norman Briski

text: Naún Normando "Norman" Briski (myös Brisky; s. 2. tammikuuta 1938) on argentiinalainen näyttelijä.


title: Norman Briski

text: Briskillä on ollut isoja rooleja muiden muassa seuraavissa elokuvissa:Näyttelijä on saavuttanut mainetta myös televisiosarjoista ja teatterista.


title: Neuvostomiehityksen museo (Tbilisi)

text: Neuvostomiehityksen museo () on historiallinen museo Tbilisissä, Georgiassa. Se käsittelee maan seitsemän vuosikymmentä kestänyttä neuvostohallintoa (1921–1991) ja on omistettu kauden poliittisen sorron uhreille. Museo perustettiin 26. toukokuuta 2006.


title: Neuvostomiehityksen museo (Tbilisi)

text: Museo sijaitsee Tbilisin pääkadulla Rustavelis gamzirilla, ja sitä hallitaan osana Georgian kansallismuseota. Se on tyyppinsä kolmas museo entisen Neuvostoliiton maissa, ja sitä ainakin osittain inspiroivat samantyyppiset näyttelyt Tallinnassa (Virossa) ja Riiassa (Latviassa). Se avattiin osana Georgian itsenäisyyspäivän juhlia 26. toukokuuta 2006. Museon rahoitti pääosin Presidentin rahasto, maan budjetin ulkopuolinen rahoittaja, jota hallinnoi Georgian presidentti. Museon näyttelytila on 700 neliömetrin suuruinen ja museossa on näytteillä yli 3 000 esinettä.


title: Neuvostomiehityksen museo (Tbilisi)

text: Neuvostomiehityksen museon pysyvä näyttely käsittää arkistodokumentteja sekä kuva- ja videomateriaalia, jotka noudattelevat Georgian historian aikajanaa lyhytaikaisesta itsenäisestä tasavallasta vuosina 1918–1921 Puna-armeijan hyökkäykseen itsenäisyyttä puolustavia mielenosoittajia kohtaan vuonna 1989 ja Georgian itsenäisyysjulistukeen vuonna 1991. Muihin näyttelyesineisiin sisältyy toisinajattelijoiden kuulustelupöytäkirjoja, teloitus- ja karkotusmääräyksiä, sorrettujen henkilöiden esittelyjä ja esineitä neuvostokauden vankiselleistä. Sen lisäksi, että museossa esitellään KGB:n ja kommunistisen puolueen asiakirjoja, joita Georgiaan jäi Neuvostoliiton hajoamisen jälkeen, monet järjestöt ja toisinajattelijoiden perheet ovat lahjoittaneet museolle aineistoa. Museo julkaisee kokoelmateoksia teemoittain ja kutsuu säännöllisesti historioitsijoita luennoimaan Georgian 1900-luvun historiasta.


title: Neuvostomiehityksen museo (Tbilisi)

text: Museon avaamisen symbolismi ja ajoitus ärsyttivät useita venäläisiä poliitikkoja, jotka tuomitsivat museon "puhtaasti nationalistiseksi propagandaksi". Venäjän presidentti Vladimir Putin valitti asiasta georgialaiselle virkaveljelleen Mikheil Saakašvilille presidenttien tapaamisen aikana ja totesi, että monet keskeiset neuvostojohtajat, kuten Josif Stalin ja Lavrenti Berija, olivat kotoisin Georgiasta. Georgian hallituksen lähteen mukaan Saakašvili vastasi Putinille ehdottamalla rahoituksen tarjoamista Georgian miehityksen museon avaamiseksi Moskovaan. Myöhemmin Saakašvili totesi, ettei museo ollut suunnattu ketään vastaan: "tämä on neuvostomiehityksen museo, ei venäläisten Georgian miehityksen museo... Jos joku, jossakin, jollain tasolla ottaa museon henkilökohtaisesti, se on hänen ongelmansa eikä meidän."


title: Neuvostomiehityksen museo (Tbilisi)

text: Maaliskuussa 2007 Ukrainan presidentti Viktor Juštšenko vieraili museossa ja ehdotti samantyyppisen museon avaamista Ukrainaan.


title: Isidoros Miletoslainen

text: Isidoros Miletoslainen (; eli 500-luvulla) oli bysanttilainen arkkitehti, insinööri ja geometrikko, joka keisari Justinianus I:n käskystä suunnitteli yhdessä Anthemios Tralleislaisen kanssa Hagia Sofian kirkon. He suunnittelivat mahdollisesti myös Konstantinopolissa sijainneen sittemmin tuhoutuneen Pyhien Apostolien kirkon. Kun Hagia Sofian kupoli romahti maanjäristyksessä vuonna 558, Isidoroksen veljen- tai sisarenpoika Isidoros nuorempi, joka oli myös kotoisin Miletoksesta, oli johtamassa kupolin jälleenrakennustöitä.


title: Isidoros Miletoslainen

text: Isidoros Miletoslainen syntyi Miletoksessa, nykyisessä Turkissa 400-luvun lopulla tai 500-luvun alussa. Hänen varhaisista elämänvaiheistaan ei tiedetä paljoakaan, mutta oletettavasti hän sai arkkitehdin koulutuksen Bysantin pääkaupungissa Konstantinopolissa. Hän opetti ennen Hagia Sofian suunnittelua Aleksandriassa. Häntä arvostettiin paljon matemaatikkonakin, sillä hän korjasi Arkhimedeen tekemiä virheitä tämän teoksessa, sekä kirjoitti arvostelun Heron Aleksandrialaisen teoksesta.


title: Isidoros Miletoslainen

text: Justinianus määräsi Isidoroksen ja Anthemios Tralleislaisen suunnittelemaan Konstantinopoliin uuden kirkon. Aiempi paloi vuonna 532. Arkkitehdit käyttivät täysin uutta arkkitehtuuria rakennuksen suunnitteluun, pendentiiviä eli kolmiomaista holvin osaa, jonka myötä monikulmiomaisesta rakennuksen pohjasta siirrytään kupoliin. Arkkitehtuurin myötä kirkko saatiin tilavantuntuiseksi. Kirkon kupolin korkein kohta kohoaa noin 158 metriin. Hagia Sofia valmistui hämmästyttävän nopeasti, noin viidessä vuodessa. Uudenlainen arkkitehtuuri ja nopea rakentaminen näkyi myöhemmin kirkon epävakaudessa. Isidoroksen vaikutus arkkitehtuuriin on suuri, sillä lähes kaikki 1900-luvulle saakka rakennetut kirkot ovat arkkitehtuurissaan saaneet vaikutteita häneltä.


title: Newark (Delaware)

text: Newark on kaupunki Delawaren osavaltiossa, Yhdysvalloissa, 15 kilometriä osavaltion suurimmasta kaupungista Wilmingtonista. Se sijaitsee suunnilleen Philadelphian ja Baltimoren puolivälissä. Vuonna 2010 kaupungissa asui 31 454 asukasta.


title: Newark (Delaware)

text: Newarkin perustivat skotit, irlantilaiset ja walesilaiset vuonna 1694. Kaupunkioikeudet se sai Yrjö II:n aikana 1758.


title: Newark (Delaware)

text: Delawaren yliopisto toimii Newarkissa. Siellä on yli 16 000 perusopiskelijaa ja kolmetuhatta jatko-opiskelijaa.


title: Bramiini

text: Bramiini tai brahmaani on hindulaisuuden ylimmäisen kastin pappi. Bramiinit palvelevat hindulaisuuden jumalia ja he huolehtivat pyhistä kuvista sekä patsaista.


title: Bramiini

text: Monet bramiinit harjoittavat pappeutensa rinnalla maallista ammattia. Kuuluisia ovat kultaseppäbramiinit ja ruukuntekijäbramiinit, mutta 2000-luvulla on myös syntynyt uusia ammattiryhmiä kuten ohjelmoijabramiinit ja professoribramiinit.


title: Hjalmarsonin osasto

text: Hjalmarsonin osasto alias Virtain osasto oli Suomen sisällissodan aikainen ryhmittymä Hämeen rintamaosalla. Osasto liittyi Hämeen ryhmään heti Kurun valtauksen jälkeen.


title: Hjalmarsonin osasto

text: Harald Hjalmarson matkusti Ruotsista Suomeen, jossa hän sai Valkoisen armeijan päämajasta käskyn koota avustusretkikunta Porvoon suojeluskuntajoukkojen avustamiseksi 7. helmikuuta 1918. Hänen kantakoukkonsa koostui 40:stä Vöyrin koulun oppilaasta, joiden kanssa hän siirtyi Mäntyharjulle. Mäntyharjulta joukkoon liittyi kihlakunnan tuomari M. Eklundin johtama komppania (myöhemmin Savon Ryhmän Mikkelin I pataljoonan 2. komppania ).


title: Hjalmarsonin osasto

text: Pataljoona oli koottu Vimpelin sotakoulun käyneistä miehistä ja se siirtyi 11. maaliskuuta rintamalle (Virroille). Pataljoonan komppaniat 1.–4. olivat siirtyneet jo aikaisemmin rintamalle. Komentajana toimi Juho Henrik Heiskanen ja hänellä oli adjutanttina jääkäriluutnantti Bertel Abraham Petrelius myöh. Pertamo


title: Hjalmarsonin osasto

text: Komentaja Hallström


title: Hjalmarsonin osasto

text: Päällikkö: Laurin, Pelander. Komppania oli alun perin tarkoitettu Satakunnan ryhmän Vaasan pataljoonaan täydennysmiehiksi (4. komppania), mutta se ohjattiinkin Virroille Hjalmarsonin käyttöön, koska se pääsi lähtemään rintamalle Vaasasta vasta 26. helmikuuta 1918 siis muutaman päivää myöhemmin kuin Vaasan pataljoona, johon sen piti alun perin yhtyä.


title: Hjalmarsonin osasto

text: Komentaja: kapteeni J. FabritiusLiittyi osastoon 17. maaliskuuta Kurussa.


title: Hjalmarsonin osasto

text:
1. Tykistödivisioonan esikunta, Komentaja: jääkärimajuri Lauri Malmberg
Päällikkö: luutnantti Larsson (Ruotsin armeijan insinöörijoukkojen entinen aliupseeri). Osasto järjestettiin Pietarsaaren Tykistökoulussa ja se lähetettiin Virtain rintamalle 7. maaliskuuta 1918.


title: Hjalmarsonin osasto

text: Päällikkö: Jääkäriluutnantti Paul Emil Påhlson. Komennuskunta järjestettiin Pietarsaaren Tykistökoulussa ja lähetettiin Savon rintamalle 23. helmikuuta 1918, josta se myöhemmin siirtyi Virroille.Päällikkö: Lavonius


title: Muodoslompolo

text: Muodoslompolo on 61 asukkaan (v. 2010) pientaajama () Ruotsin Lapissa, Pajalan kunnassa. Muodoslompolo sijaitsee noin 110 kilometriä Pajalan kuntakeskuksesta pohjoiseen Muonion korkeudella, noin 15 kilometrin päässä Muonion kirkonkylältä ja Muonionjokea ylittävästä sillasta.


title: Muodoslompolo

text: Muodoslompolon kirkko on rakennettu vuonna 1925, jolloin se siirrettiin Muonionalustasta. Muodoslompolon kirkko toimi Muonionalustan seurakunnan kirkkona vuoteen 2005 asti, jolloin seurakunta yhdistettiin Pajalan seurakuntaan. Nykyään kirkko on yksi Pajalan seurakunnan seitsemästä kirkosta. Pajalan kirkon takana on Muodoslompolon nykyinen hautausmaa. Muita hautausmaita Muodoslompolon alueella ovat Muonionalustan vanha hautausmaa ja Akamellan hautausmaa.


title: Muodoslompolo

text: Vuoden 2006 joulukuussa Muodoslompolon kyläläiset avasivat itse ylläpitämänsä kaupan aiemman kaupan lopetettua toimintansa. Kaupan yhteydessä on kirjalainaamo, kahvila ja bensa-asema. Vuonna 2007 Muodoslompolo valittiin Pajalan vuoden kyläksi.


title: Terrance Dicks

text: Terrance Dicks (s. 10. toukokuuta 1935 East Ham, Essex) on englantilainen kirjailija, joka tunnetaan parhaiten töistään televisioon sekä suosituista 1970- ja 80-luvun lasten- ja nuortenkirjoistaan. Hän käsikirjoitti BBC:n sarjaa "Doctor Who" vuosina 1969-1983 ja toimi sarjan käsikirjoitusvastaavana 1968–1974. Dicks kirjoitti myös valtaosan Doctor Whon tv-tarinoihin pohjautuvista romaaniversioista.


title: Ngaio Marsh

text: Ngaio Marsh (23. huhtikuuta 1895 Christchurch, Uusi-Seelanti – 18. tammikuuta 1982 Christchurch, Uusi-Seelanti) oli uusiseelantilainen kirjailija ja teatteriohjaaja. Marsh kirjoitti vuosien 1934–1982 aikana kaikkiaan 32 rikosromaania, joista noin kymmenessä päähenkilönä rikoksia selvittelee Roderick Alleyn, jalosukuinen kirjailija ja Scotland Yardin ylitarkastaja. Tunnetuimmat suomeksi käännetyt Alleyn-romaanit ovat "Odottamaton onkimies" (suom. 1957) ja "Serenadi ruumiille" (suom. 1960).


title: Porto Santon lentoasema

text: Porto Santon lentoasema (IATA: PXO, ICAO: LPPS) sijaitsee Madeiran autonomiseen alueeseen kuuluvalla Porto Santon saarella Portugalissa. Itse saari sijaitsee lähes tuhannen kilometrin päässä Portugalin rannikosta ja noin 50 kilometrin päässä Madeiran saaresta.


title: Taisto Ahlgren

text: Taisto Olavi Ahlgren (15. helmikuuta 1943 Iitti – 7. kesäkuuta 2008 Helsinki) oli suomalainen tangolaulaja, joka nousi suosioon vuoden 1970 tangollaan "Pettäjän tie". Ahlgrenin samanniminen esikoisalbumi oli hänen uransa myydyin. Hän levytti kaikkiaan neljä albumia, lisäksi hänen kappaleistaan on ilmestynyt kokoelma. Ahlgren oli asianajaja Heikki Lampelan isäpuoli ja laulaja Taisto Tammen serkku.


title: Taisto Ahlgren

text: Ahlgren aloitti työuransa automaalarioppilaana Kausalan Kiitokori Oy:ssa, josta siirtyi töihin Sirkus Sariolaan. Sirkuksessa hän esiintyi ensi kerran julkisesti. 1960-luvun alussa Ahlgrenista tuli Matti Lavin orkesterin solisti (yhtyeen hanuristi oli Heikki "Pedro" Hietanen). Ahlgren toimi solistina kaksi vuotta, ja hänet korvasi Tapani Kansa. Ahlgren sai levytyssopimuksen Finntone-yhtiöltä, mutta kokemattoman laulajan äänitykset epäonnistuivat. Hän alkoi opiskella laulua Ture Aran johdolla. Ahlgren esiintyi Kalle Palosen yhtyeessä ja samalla elätti itseään erikoisautomaalarina Oy Konela Ab:ssä. Loppuvuodesta 1967 hän voitti valtakunnallisen iskelmälaulukilpailun. Samoihin aikoihin hän sai pääosan Kuopion yhteisteatterin "Mustalaisoperetissa". Joulukuussa 1969 Ahlgren levytti Scandian studiossa valssit "Pettäjän tie" ja "Elon polkuja". Näistä "Pettäjän tie" nousi listoille, ja vuonna 1971 Ahlgren alkoi keikkailla ammattimaisesti Aaro Söderbergin yhtyeen solistina.


title: Taisto Ahlgren

text: Vuonna 1973 ilmestyi Ahlgrenin ensialbumi "Pettäjän tie". Sitä on myyty yli 60 000 kappaletta, vaikkakaan kultalevyä sille ei koskaan ole myönnetty. Seuraavana vuonna Ahlgrenilta ilmestyi kaksikin albumia. Hänen viimeinen oma orkesterinsa Eero Kurjen orkesteri lopetti vuonna 1979, jonka jälkeen hän esiintyi eri yhtyeiden vierailijana. "Surun kahleet" vuonna 1980 oli Ahlgrenin uran viimeinen studioalbumi. Hän jatkoi laulamista vuoteen 1985, jolloin sydäninfarkti ja sitä seurannut ohitusleikkaus veivät Ahlgrenin sairauseläkkeelle. Hän kuitenkin jatkoi esiintymisiä satunnaisesti Lasse Hoikan ja Souvareiden keikoilla. Hyväntekeväisyystilaisuuksissa hän esiintyi elämänsä loppuun asti. Hänen tarkoituksenaan oli vielä levyttää hyvin treenaamansa "Nature Boy".


title: Taisto Ahlgren

text: Ahlgren kompastui irtokiveen Helsingin Kalliossa kotinsa lähellä Kolmannen linjan katutyömaalla ja löi takaraivonsa kadunreunukseen. Ahlgren kuoli saamiinsa vammoihin myöhemmin sairaalassa. Kuollessaan hän oli 65-vuotias.


title: Reflections (Apocalyptican albumi)

text: Reflections on suomalaisen sellometalliyhtye Apocalyptican neljäs studioalbumi, vuodelta 2003. Merkittävin muutos albumin soundissa edelliseen on rumpujen mukanaolo; rumpuja albumilla soittavat eri kappaleissa vuorotellen Dave Lombardo (Slayer) ja Sami Kuoppamäki (Kingston Wall). Yhtyeen sellistivakiojäsenet albumilla ovat Eicca Toppinen, Perttu Kivilaakso ja Paavo Lötjönen. Albumin kappaleet ovat Toppisen ja Kivilaakson käsialaa.


title: Reflections (Apocalyptican albumi)

text: Albumista julkaistiin samana vuonna DVD-erikoisversio "Reflections Revised", joka sisältää viisi bonusraitaa sekä yhtyeen livemateriaalia.


title: Reflections (Apocalyptican albumi)

text: Reflections ylsi Suomen virallisen listan sijalle 8.


title: Reflections (Apocalyptican albumi)

text: Kaikki kappaleet säveltänyt Eicca Toppinen, ellei toisin mainittu.


title: Anatoli Dneprov

text: Anatoli Dneprov (oikea nimi Anatoli Mitskevits, 1919–1975) oli neuvostoliittolainen fyysikko ja tieteiskirjailija. Dneprovilta on suomennettu tieteiskertomusten kokoelma "Purppuramuumio" (1968) sekä novellit ”Iteko” ja ”Maxwellin yhtälöt”, teoksessa "Maxwellin yhtälöt" (1964).


title: Cameron Dokey

text: Cameron Dokey (s. 1956 Kalifornia) on yhdysvaltalainen kirjailija. Hän on opiskellut muinaistutkimusta yliopistossa ja työskennellyt näyttelijänä.


title: Annelise Coberger

text: Annelise Coberger (s. 16. syyskuuta 1971 Christchurch, Uusi-Seelanti) on uusiseelantilainen alppihiihtäjä. Cobergerista tuli ensimmäinen eteläiseltä pallonpuoliskolta kotoisin oleva talviolympialaisten mitalisti, kun hän ylsi hopeaan pujottelussa Albertvillen olympialaisissa vuonna 1992. Kyseinen hopea oli vuoden 2018 talviolympialaisiin saakka ainoa Uuden-Seelannin talviolympialaisissa saavuttama mitalisijoitus.


title: Annelise Coberger

text: Coberger saavutti pronssia junioreiden MM-kisojen pujottelussa vuonna 1990. Pujottelun maailmancupin kokonaiskilpailussa hän sijoittui kaudella 1991–1992 viidenneksi ja kaudella 1992–1993 toiseksi. Uransa ainoan osakilpailuvoiton Coberger saavutti Hinterstoderissa tammikuussa 1992. Lisäksi hän sijoittui maailmancupin pujottelukilpailuissa kolme kertaa toiseksi ja neljä kertaa kolmanneksi.


title: Annelise Coberger

text: Coberger lopetti uransa alppihiihdon maailmancupissa Bormion osakilpailuun maaliskuussa 1995.


title: Annelise Coberger

text: Coberger kasvoi vahvasti lasketteluun suuntautuneessa perheessä: hänen isänsä Anton voitti urallaan maansa mestaruuden, ja sekä Annelisen veli Nils että hänen sisarensa Adele kilpailivat Uuden-Seelannin hiihtomaajoukkueessa. Annelisen isoisä Oscar oli alkujaan kotoisin Baijerista, Saksasta, mutta muutti siirtolaisena Uuteen-Seelantiin 1926. Hän oli 1940-luvulla ensimmäisiä hiihtovälineitä Uuteen-Seelantiin maahantuoneita yrittäjiä, ja pyöritti omaa hiihtoliikettä Arthurinsolan alueella.


title: Veitsikalat

text: Veitsikalat ("Gymnotiformes") on viuhkaeväisten kalojen lahko. Siihen kuuluu noin 150 lajia, jotka jaetaan 32 sukuun ja edelleen viiteen heimoon. Suurin laji on sähköankerias.


title: Veitsikalat

text: Veitsikalat ovat aktiivisia yöaikaan. Ne käyttävät sähköaistia saaliin löytämiseen ja viestintään lajitoverien kanssa sekä reviirin ilmaisemisessa että soidinkäyttäytymisessä. Jotkut lajit käyttävät sähköä myös saaliin tainnuttamiseen. Sähköankeriaan 650 voltin isku voi tainnuttaa jopa hevosen.


title: Veitsikalat

text: Veitsikaloja tavataan luonnossa makeassa vedessä Keski- ja Etelä-Amerikan trooppisissa osissa. Joitakin lajeja, kuten veitsikalaa ja mustaveitsikalaa, pidetään joskus akvaarioissa.


title: Veitsikalat

text: Veitsikalojen vatsanpuoliset evät ovat kasvaneet koko kalan pituiseksi liehukkeeksi, ja kala liikkuu pääasiassa tätä liehuketta hulmuttamalla.


title: Delawarenlahti

text: Delawarenlahti on suuri Delawarejoen estuaari Yhdysvaltain itärannikolla. 2 030 km² kokoinen lahti toimii maantieteellisenä rajana Delawaren ja New Jerseyn osavaltioiden välillä. Atlanttiin kurottuu lahden suulta kaksi niemeä: Cape Henlopen ja Cape May.


title: Delawarenlahti

text: Lahden yli on laivayhteys Cape Mayn ja Lewesin kaupunkien välillä. Valtaosa Delawarenlahden rannikosta on soistunutta, minkä vuoksi siellä ei ole paljoa asutusta. Useat joet ja purot laskevat lahteen, luoden ainutlaatuisia kosteikkoja alueelle. Lahdessa elää molukkirapuja ja useita simpukkalajeja.


title: Arthurinsola

text: Arthurinsola () on lähes kilometrin syvyinen vuoristosola Etelä-Alpeilla Uuden-Seelannin Eteläsaarella. Sola erottaa toisistaan itärannikon Canterburyn ja länsirannikon Westlandin hallinnolliset alueet. Arthurinsola on nimetty englantilaisen Arthur Dudley Dobsonin (1841–1934) mukaan, joka johti ensimmäistä eurooppalaisten suorittamaa tutkimusretkuetta solan halki 1864. Viitisen kilometriä solasta etelään sijaitsee myös "Arthur’s Pass" -niminen pikkukylä.


title: Hovioikeuden presidentti

text: Hovioikeuden presidentti on hovioikeuden päällikkötuomari.


title: Hovioikeuden presidentti

text: Hovioikeuden presidentti johtaa hovioikeuden toimintaa ja tässä tarkoituksessa muun muassa huolehtii hovioikeuden tulostavoitteiden toteutumisesta, valvoo oikeusperiaatteiden soveltamisen ja laintulkinnan yhdenmukaisuutta hovioikeuden ratkaisuissa, määrää hovioikeuden lainkäyttöhenkilökunnan osastojaosta sekä huolehtii siitä, että hovioikeus asianmukaisesti valvoo alaisiaan tuomioistuimia.


title: Hovioikeuden presidentti

text: Hovioikeuden presidentti toimii hovioikeuden täysistunnon puheenjohtajana. Lisäksi hän osallistuu ratkaisutoimintaan toimimalla hovioikeuden osaston istunnon puheenjohtajana siinä määrin kuin hänen muut tehtävänsä sen sallivat.


title: Hovioikeuden presidentti

text: Suomen hovioikeuksien presidentteinä toimivat Mikko Könkkölä (Helsingin hovioikeus), Antero Palaja (Turun hovioikeus), Tapani Vasama (Vaasan hovioikeus), Pertti Nieminen (Kouvolan hovioikeus), Mikael Krogerus (Itä-Suomen hovioikeus) sekä Marianne Wagner-Prenner (Rovaniemen hovioikeus).


title: Hovioikeuden presidentti

text: Vanhoissa Turun ja Viipurin hovioikeuksissa oli aiemmin myös varapresidentti.


title: Mia Smiles

text: Mia Smiles (s. 21. syyskuuta 1977) on yhdysvaltalainen pornonäyttelijä. Hän on etnisesti korealainen.


title: Mia Smiles

text: Smiles otettiin lapsena adoptioon. Hän teki elokuvadebyyttinsä vuonna 1997. Erään tunnetuimmista esiintymisistään hän teki rap-artisti Snoop Doggin kohutussa musiikki- ja seksielokuvassa "Snoop Dogg's Doggystyle" (2000).


title: Mia Smiles

text: Smiles voitti vuonna 2007 AVN-palkinnon.


title: La Rosaleda

text: Estadio La Rosaleda on jalkapallostadion, joka sijaitsee Málagassa Espanjassa. Se toimii Espanjan pääsarjajoukkueen Málaga Club de Fútbolin kotikenttänä. Ensimmäinen ottelu stadionilla pelattiin CD Malacitanon ja AD Ferroviarian välillä.


title: La Rosaleda

text: Stadion toimi yhtenä pelipaikkana Espanjan jalkapallon maailmanmestaruuskilpailuissa vuonna 1982.


title: La Rosaleda

text: Stadionilla pelattiin alkulohkon kuusi otteluita Neuvostoliiton, Skotlannin ja Uuden-Seelannin välillä.


title: Esko Oikarinen

text: Esko Johannes Oikarinen (s. 13. kesäkuuta 1949 Kajaani) on suomalainen lakimies, joka toimi Rovaniemen hovioikeuden presidenttinä.